**1. ქარხანა**

***(წვიმის, ქარის და ბორბლის ჭრიალის ხმა. შემაღლებულ პლატფორმას სამგლოვიარო პროცესია მიუყვება. თეთრ ზეწრებში გახვეული მამაკაცები გვამებით დატვირთულ საკაცეებს ეზიდებიან; წინ, მასიური ჯვრით, მღვდელი მიუძღვით; გვერდებზე ყავარჯნიანი ხეიბრები მიაცილებენ, საგალობლის ღიღინით. პლატფორმის ბოლოში უზარმაზარი ბორბალი ტრიალებს. ყავარჯნიანები გვამებს მის ალესილ კბილანებს აყრიან. ბორბალი მიცვალებულებს იხვევს და უფსკრულში ისვრის. ნათდება ავანსეცენა: საკანალიზაციო ჭებიდან მუშები ვირთხებივით მოხოხავენ და ფორთხვით და ბანცალით დაზგებთან სამუშაო ადგილებს იკავებენ. გაისმის კაკუნის, ჭრიალის, გუგუნის ხმები. ქარხანა ცოცხლდება. კოჭლი კონტეინერს ნახშირით ტვირთავს. მჭედელი ბრტყელტუჩას ცეცხლზე ახურებს. დედა ყბა-ახვეულ შვილს თავზე წამოდგომია და ლოცულებს)***

**დედა *(ზინას როლიც შეიძლება)* \_** უფალო ღმერთო, გმადლობ, რამეთუ მეცა ცოდვილი ღირს მყავ მადლსა შვილიერებისასა.. შეისმინე ვედრებაი ესე ჩემი და შეიწყალენ მონა შენი ეგორი..

**შვილი *(ღმუილით) (კომისარიც შეიძლება) \_*** დე.. დე.. დე.. დე..

**დედა \_** და მიეც ძალნი, რომ შეებრძოლოს ეშმას და დაამარცხოს უკურნებელი სნეულებანი..

**მჭედელი \_** ამინ!

***(შვილს სახვევს აძრობს)***

**შვილი *(კვნესით)* \_** აა.. აააა... აააა..

**მჭედელი \_**  ღვთის რისხვა!

***(ყბაზე ეჯაჯგურება)***

მიდი, დამიფჩინე ეგ მყრალი პირი და მოვრჩეთ, თორემ სადაცაა ირიჟრაჟებს და საქონელს მორეკავენ!

**დედა *\_*** იმედია, დღეს მაინც შეგვხვდება ძროხა ან ღორი..

**მჭედელი *(შვილს კბილებს უთვალიერებს)*  \_** ჰო, თორემ ისევ ცხენის ან ჯორის დაკვლა მომიწევს.

**კოჭლი \_** შენ ხორცი დამანახე და არც ვირთხისაზე ვიტყვი უარს, თორემ გახმა კუჭი ამდენი ობიანი პურის ლოღვნით..

***(ურიკა უცნაურ მოძრაობას იწყებს)***

**ლუდას ხმა \_** ვაიმე, რას შვრები, გადარეულო, რას?!

**მოხუცის ხმა \_**  ცოტაც მომეფერე, შემოგევლე და პატივისცემა ჩემზე იყოს..

**კოჭლი *(სიცილით) \_*** მიაწექიიი, ლუდა.. ამოხადე მაგ ბებრუხანას სული!

***(ოთხ თითს პირში იდებს და უსტვენს. ძაღლის გაბმული წკმუტუნი. ბორბლის ქვედა კბილანაზე, პოლიციელის ფორმიანი, ლოთი წამოჯდება, მკერდში ჩაკრული ლეკვით)***

**ლოთი \_** ე, სად ტრაკში ვარ, კაცო, ჰააა.. ვითომ, წერილი წავიღე და ჯოჯოხეთში გამამწესეს?!

***(გულის ჯიბიდან ფლიაგა ამოაქვს; ძაღლს)***

პრინციპში, არაა გამორიცხული.. თუმცა, მე მაინც „ბელაია“ მგონია.. ეტყობა, ზედმეტი მომივიდა და რაღაც-რაღაცეები მელანდება!

***(ცისკენ იხედება; ღმერთს)***

კი.. კი, ძმაკაც აი ეს შხამი მიწამლავს გონებას..

***(ფლიაგას პირში იცლის)***

არადა, ამას როგორ უნდა შევეწირო?!

***(ფლიაგას მოისვრის)***

გადაწყვეტილია, სმას თავს ვანებებ და ცხოვრებას ახლიდან ვიწყებ!

***(ბორბლის ზედა კბილანებზე აბობღებას იწყებს)***

**ლუდას ხმა \_** დედა.. დედიკოოოოო..

**ბებრის ხმა \_** ოოო, ჩემო ანგელოზოოო!

**ლოთი *(ღმერთს)* \_** აჰა.. მოვაღწიე შენამდე..

***(პირის აფჩენს და ჰაერს ხმაურით უშვებს)***

ხედავ, მთელი წუთია წვეთს აღარ ვეკარები..

***(მოწკმუტუნე ძაღლს; ჩურჩულით)***

სუუ, მაგან არა გავიგოს, მაგრამ დიდი პროჭობა კია ეს სიფხიზლე.. შავბნელ ფერებში აღიქვავ სამყაროს..

***(ძაღლის წკმუტუნი)***

 რააა, ვაჭარბებ?!

***(ძაღლს თავს უსახლკაროებისკენ უტრიალებს)***

მაშინ თვალები ფართოდ გაახილე და დააკვირდი: იქ, დედამიწაზე ჩვენს აუტანელ ყოფას..

***(ძაღლს თავს დარბაზისკენ ურტიალებს)***

ნაგავში ვქინძაობთ, კურდღლებივით ვმრავლდებით და დამშეულები კაეშანს იაფფასიან სასმელში ვიხშობთ.. ალკოჰოლურ ექსტაზში თავებს მიწას ვუბრახუნებეთ და გამჩენს ვევედრებით, რომ ჩვენი უაზრო პრობლემები მოგვიგვაროს.. ვითომ, იმას მეტი საქმე არა ჰქონდეს.. ფუი!

**ბებრის ხმა (ღრიალით) \_** ააა..ააა... ააააააააააა... ლუდაააააა!

**ლოთი \_** ჰა, რაო ბებერო, გაგეხსნა?!

**ბებერი \_** на хуй!

**ლოთი \_** გილოცავ, მე უკვე მანდ ვარ, ძმაო და დიდად დამავალებ, მაგ ჩათლახსაც თუ გამომიგზავნი.. საწოლს მაინც გამითბობს!

***(საერთო ხარხარი)***

**ლუდა *(კარვიდან ძვრება, კაბის სწორებით)* \_** რა ყველაფერზე ყროყინებთ.. ვერ ხედავთ, ისევ მთვრალია ეს უპატრონო.. ვიცოდე მაინცაა, როდის მოასწრო?!

**დედა \_** შენ ოღონდ მოინდომე დააა ყველაფრის მოსწრება შეიძლება, შე ქალოო!

**კოჭლი *(კვნესით)*\_**  ოო ჩემო ლომო.. ოო, ჩემო დევკაცო... ოოო, ეგრე, ეგრე!

***(სიცილისგან იფხრიწება)***

**ბებერი *(ურიკიდან წამოდგება, ხვანჯარს იკრავს)* \_** არ გრცხვენია მაინცაა, ეს ბავშვი შვილიშვილად მერგება, ყმაწვილო.

**მჭედელი \_** კარგია, მაგდენს თუ ხვდები..

**კოჭლი \_** აღუუუ, დამიფჩინე პილი, საწოვალა ლომ ჩაგთქალო..

***(ლუდას ტრაკზე ხელს უტყაპუნებს)***

 **ლუდა  *\_*** ხელი.. ხელი დაიმოკლე, ჯამბაზო..

**კოჭლი** \_ თორემ?!

**ლუდა \_** ყველაფერს ჩემს ქმარს ჩავუკაკლავ და სიფათი აგეხევა!

**ლოთი \_** აი ეეეგ \_ უეჭველი!

***(ღრიალით)***

ტახო.. ტახო-მეთქი, გაიღვიძე.. ცოლს გიხერხავენ, ჯიგარო!

**ტახი *(ამოყირავებული კასრიდან ბობღდება) \_*** ჰა.. ვინ.. სად.. როდის?

**კოჭლი \_**  ვინ და ბეხრეწი მანიაკი, ტრაკიდან კუილი რომ ძვრება..

**ლოთი \_** სადა და აქა, შენს ცხვირ წინ, ვაჟკაცო..

**ტახი \_** მოვკლაააავ!

***(კასრს წვდება და იქვე ახლო მდგომ მჭედელს ესვრის)***

**მჭედელი** ***(კასრის დაჭერას ძლივს ასწრებს)*** \_ ეე..ეეე.. მე რა შუაში ვარ, მუტრუკო?!

***(კასრს უკან ესვრის)***

**ტახი \_** დედა რატომ შემაგინე.. ხომ იცი, ობოლი ვარ!

***(ყელში წვდება და ახრჩობს)***

**მჭედელი*(ხროტინით) \_*** ხელი გამიშვი, ნაგიჟარო!

**კოჭლი *(ტაშის კვრითა და ხტუნაობით) \_*** კალინ.. კამალინ.. კამალინ.. კამალიააა..

**დედა \_** რას შვრები, რას.. ახრჩობ?!

***(ტახს პერანგზე წვდება)***

**ლუდა \_** ეეეეეე, პერანგი გაეხევა.. იცი მაინცაა, რა ღირს?!

***(დედას თმებში აფრინდება)***

**დედა *\_*** რაც არ უნდა ღირდეს, მრუშობით ნაშოვნ ფულებს, არ ითვლიან!

***(მკერდში მუშტს აზელს)***

**შვილი \_** დე.. დე..დე..დეე..

***(ლუდას ზურგზე ახტება)***

**მოხუცი *\_*** აბა ჰე, დახოცეთ ერთმანეთი, ოღონდ უჩემოდ!

***(საკანალიზაციო ლუკში იმალება)***

**კოჭლი *(სიმღერით) \_*** კალინ კამალინ კამალინ კამალიააა..

**ლოთი*(ძაღლს) \_*** აი, რას ვამბობდი, ცირკია, უფასო ცირკი ჩვენი ცხოვრება და ვინ ვის უბათქუნებს, მიდი და გაარკვიე!

***(ბუდიდან პისტოლეტს აძრობს და ჰაერში ისვრის. ჩხუბი წყდება)***

**უსახლკაროები *(ერთხმად) \_*** რა ხდება?!

**ლოთი \_** ამაზე მეტი რაღა უნდა მოხდეს, თქვე გაჭირვებულებო?!

***(თითს ზეცისკენ იშვერს)***

როგროც იქიდან მაუწყებენ, იმის მაგივრად რომ მდიდრებს დავერიოთ და სისხლით ნაშოვნი ქონება ავახიოთ, ერთმანეთს უმოწყალოდ ვჟუჟავთ!

**მჭედელი \_** რას ბჟუტურებ, თუ იცი?!

***(აწითლებულ სახეზე წყალს ისხამს)***

**ლოთი \_** რას და აგერ უკვე თვეებია, გადამთიელი ხაჩიკა გლეხებს შეეკრა..

**დედა *(შვილს კაბის კალთით სახეს უმშრალებს) \_*** მაინც რანაირად?!

**ლოთი *(ბორბლიდან ჩამობობღებას იწყებს) \_*** დიდძალ ფულს უხდის, რომ საღ-სალამათი პირუტყვი ამოხოცონ..

**კოჭლი *(დაბეჟილ ფეხს იხვევს) ­\_***ჰო, ბოლო დროსქალაქში ხორცი საერთოდ გაწყდა..

**ლუდა *(მიწაზე დაყრილ ხურდას აგროვებს) \_*** და მხოლოდ იმ სოხმის დუქანში აშიშხინებენ მწვადებს!

**ტახი *(ლოთს) \_*** მიბრძანე და მაგ შამფურს ტრაკში გავთხრი!

**ლუდა *\_*** ვაი.. ვაი.. კუზიანის გასწორება არ იქნება..

**ტახი \_** მაგას რატომ ამბობ?!

**ლუდ\_** აბა გაიხსენე, ამ ინტირგანს, მყრალი ენის გამო, სამხრეები ააგლიჯეს..

**ლოთი\_** ტყუილია, ჟანდარმერიიდან საკუთარი ნებით წამოვედი..

**დედა \_** როგორ არა.. როგორ არა..

***(ძაღლის წკმუტუნი)***

**მჭედელი \_** აი ხედავ, საკუთარ ძაღლსაც კი აღარ ჯერა მაგ შენი ზღაპრების!

**ლოთი \_** არ ჯერა და ვისი აჯობებს, მაგასაც ვნახავ..

***(ძაღლს)***

ჩაეგდე კარცერში და ჭირსაც წაუღუხარ, პატრონს თუ ეურჩები!

***(კასრში აგდებს და ზედ სხურავს აფარებს)***

**კოჭლი\_** ნუ ჩქარობ, მომაბარე და 2 კვირაში მოგითვინიერებ!

***(კასრისკენ მიდის)***

**ლოთი*(წინ ეღობება) \_*** მაგდენის თავი თუ გაქვს, მხარში დამიდექი და იმ ჩამოთრეულს ჭკუა ვასწავლოთ!

***(კასრზე ბობღდება)***

**ტახი \_** შენ რა, არ ხუმრობ?!

**ლოთი** \_ ვხუმრობ კი არა და დიდი გეგმები მაქვს.. ტერორი.. სისხლიანი ტერორი უნდა მოვუწყო პარაზიტს ..

**დედა *(ხელს უიმედოდ იქნევს)* \_**  ეეეე, იტყვი რა, შიშველი ხელებით ჩემს ფეხებს დაამარცხებ..

**ლოთი \_** და ვინ აგვიკრძალა, რომ შევიარაღდეთ?!

**მჭედელი \_** რითი, დამტვრეული ფრჩხილებით თუ დაცვეთილი კბილებით, ძმაო?!

**ლოთი \_**  დანებით.. ცულებით..

**დედა \_** ჰო, ჰო, ცელსაც რა უშავს?!

**ლუდა \_ და** ქვებმა რაღა დაგივშავა!

**კოჭლი \_** ერთი სიტყვით, ვისაც რითი შეგვიძლია!

ჩვენ თავზე ჩვენვე თუ არ ვიზრუნეთ, მონობის ჭაობში ჩავიხრჩობით!

**ლუდა *(სიმღერას შემოსცხებს) \_*** აღსდექ, ყოველი მხრის მუშავ! გაიღვიძე პროლეტარო!

ჩვენვე უნდა მოვუპოვოთ ჩვენს თავს აწ დრო სანეტარო!

**უსახლკაროები *(შეგირდს სიმღერაში უერთდებიან) \_*** უნდა მტერი დავამარცხოთ, ძალმომრევი, უსამართლო! რა გვაქვს მასთან ჩვენ საერთო, საპირფერო ან სამადლო?

***(კოლონა ბორბლისკენ მარშირებს. უსახლკაროები მაიმუნებივით კბილანებზე ბობღდებიან)***

ეს იქნება საბოლოო შეტაკება.. მწარე ომი და თუ ვძლიეთ, ჩვენთან ერთად გაიხარებს ყველა ტომი!

***(მეხის გავარდნის ხმა. ბორბალი ტრიალს იწყებს და ნელ-ნელა ბნელდება. ძაღლის გაბმული ყმუილი)***

**პერსონაჟები \_ 1. ლოთი (შვონგერი) 2. ყასაბი 3. დედა 4. შვილი 5. ყომარბაზი 6. ლუდა 7. ბებერი 8. ტახი**

**2. ბოზები ლიზას აყაჩაღებენ**

**ბებერი *(ლუკიდან თავს ამოყოფს) \_*** როგორც იქნა, წაეთრნენ უსაქმურები!

***(ამოძვრება)***

რაო, წითელი ტერორი უნდა მოვაწყოთო?!

***(კასრთან მიდის და შიგ ისაქმებს)***

ძალიანაც კარგი, ამ ჩამპალ იმპერიაში რაც მეტი ქაოსი დაისადგურებს, მით უკეთესი ჩემთვის!

***(ოთხ თითს პირში იდებს და უსტვენს. შემაღლებული სცენის ქვევიდან ორი ბოზი გამოძვრება)***

**კლარა \_** ბარევ ძეს, ცავატანე!

***(ხელს ჩამოსართმევად უწვდის)***

**ბებერი \_** გაწი, გაწი ეგ ზღმურტლიანი თათი, რამე დაავადება არ შემყარო!

***(მეორე ბოზს)***

აბა?!

**როზა  *\_*** Katastrophe.. eine richtige Katastrophe..

***(ხელჩანთიდან ფულს ამოაძრობს და ბებერს უწვდის)***

გადაჯიშდა ნაროდი..

**კლარა\_** ეგრეა.. დღეს მეც ძალიან ჟმოტი კლიენტები შემხვდნენ, ოქროჯან..

***(ბარძაყზე დამაგრებული რეზინიდან ფულის შეკვრა ამოაქვს)***

**ბებერი *(თანხას ითვლის)* \_** სულ ესაა?

**კლარა *\_*** რაც როზა დაგვიჭრეს, ბიზნესი ჩაგვიკვდა, გენაცვალე..

**როზა \_** ja, ja leider, liebling..

**ბებერი *(ორივეს ეჭვის თავით ათვალიერებს)* \_** თქვენ რა, პირი შეკარით, გოგოებო?!

***(კლარას სხეულზე ხელებს უფათურებს)***

ვიცი, კარგად ვიცი თქვენი ოინები, აი!

***(დეკოლტეში ხელს უყოფს და ფულის კუპიურებს ამოაცლის)***

 **კლარა *(სახის ხოკვით)*\_** ვაიმეეე, ვუიმეე, უეჭველი ჩამიდეს!

**როზა** \_ მაგრამ არ იღელვო, მოდუნდი, მოეშვი და ისიამოვნე..

***(ხელკავს გამოსდებს და კასრის უკან შეყავს)***

**კლარა \_** კი.. კი.. მაგ ვალს ასმაგად გაგისტუმრებთ, ნაჩალნიკ..

***(კასრის უკან იმალება)***

**ლიზა *(ფოიედან შემოაბიჯებს, ფეხი უბრუნდება, ნაღვლიანად) \_*** რა დაწყევლილი დღეა.. დილიდან ასე გრუხუნებს და წვიმს და წვიმს გადაღუებლად.. არადა, ტრამვაისსწორედ ახლა გაუწყდა ბიგელი.. ჰოდა მძღოლმა ამ საშინელ უბანში ჩამოგვყარა.. სიბნელე, ტალახი, შარდის სუნი.. გამაგებინა მაინცაა, სადა ვარ?!

**კლარა *(პირის წმენდით)* \_** აქა ხარ, კუკლა-ჯან, აქა.. ჯოჯოხეთად წოდებულ კლოაკაში, სადაც შენნაირ გვრიტუნას არაფერი ესაქმება!

***(ხელჩანთაზე წვდება და წართმევას ცდილობს)***

**ლიზა \_** ხელი.. ხელი გაუშვით, თუ შეიძლება.. შიგ ამპულებია და გატყდება!

***(წინააღმდეგობას უწევს)***

**როზა *(კასრის უკნიდან თავს გამოყოფს) \_*** interessant.. sehr interessant..

***(სიგარეტს უკიდებს)***

ამას უყურე, რა ძალა ქონია?!

**ბებერი *(ხვანჯარს იკრავს) \_***  დანებდი, თორემ სტეკლოს ნაცვლად, შუბლი გაგიტყდება!

**კლარა \_** და ეგ მაღლა აბზეკილი ცხვირიც!

***(ჩანთას გამოსტაცებს და შიგ იქექება)***

**ლიზა \_** ფრთხიად.. ფრთხილად.. რაც გინდა, წაიღეთ.. ფულიი.. სამკაული..

***(საყურეებსა და სამაჯურს იხსნის)***

აი.. აი.. გამომართვით.. ოღონდ ამპულებს ნუ შეეხებით!

**კლარა *(სამკაულს ათვალიერებს) \_*** ვაა, ოქროს ჰგამს, ხომ იცი?!

***(სმაჯურსა და საყურეებს ბებერს გადასცემს)***

**როზ\_** კარგი გოგო, ჭკვიანი გოგოო, ახლა ეგ ლაბადაც გაიხადე და aufwiedersehen!

**კლარა *(ჩანთიდან ამოღებულ თანხას ბებერს უგდებს)* \_** აჰა, რაც დაგაკელი, გიბრუნებ..

***(ხელჩანთას კასრში აგდებს. ძაღლის გაბმული წკმუტუნი)***

აბა, გავსწორდით?!

**მოხუცი \_** ეგ დღის ბოლოს გამოჩნდება..

***(კულისისკენ მიდის)***

ჰე, რაღას უცდით.. წამი-წამზე მატარებელი ჩამოდგება და იქნებ, ერთი-ორი სიყვარულს მოწყურებული მგზავრის გამოჭერა კიდევ მვოასწროთ!

**როზა \_**  შენ პირს შაქარი!

**კლარა \_** და მერე იქნებ, პერერივზე გაგვიშვა, რომ იმ ექიმს შევურბინოთ..

**კლარა \_** თორემ, დავლპი ქალი!

***(სამეული ტერიტორიას ტოვებს)***

**ლიზა \_**  ღმერთო.. ღმერთო.. ღმერთო.. რატომ.. რატომ მსჯი ასე, აა?!

***(კასრში ხელს ყოფს)***

შენ ხომ კეთილი ხარ.. ხომ არ გინდა, რომ მშობიარე ქალი დაიღუპოს?!

***(ჩანთა ამოაქვს და ხსნის)***

არადა, ამ წამლის გარეშე გადარჩენის შანსი უბრალოდ არა აქვს.. გეხვეწები, სასწაული გამომიგზავნე.. ჰო, მომავალ დედას დაეხმარე დააა..

***(ამპულებს ათვალიერებს. ძაღლის წკავწკავი)***

რა.. რა ხდება?!

***(ძაღლის ტირილი)***

მგონი, ვიღაცას ჩემზე მეტად უჭირს!

***(კასრში იხედება და ლეკვი ამოყავს)***

ვაიმეეე.. შენ .. შენ ვინ ხარ? სუუუ, ნუ ტირი, პატარავ.. ჰო ასე, ამილოკე თითები.. იცი, რაღაცით ჩემს ლეკვს მაგონებ, ბავშვობაში ბიძამ რომ მაჩუქა.. დიდი ღორმუცელა ვინმე იყო, ბუშტივით მრგვალი და ძლივს დაგორავდა.. ამიტომაც შარიკი შევარქვი.. ჰოდა ახლა, მის საპატივცემულოდ, შენც ასე დაგიძახებ და ვინ იცის, იქნებ მასავით მოგაპუტკუნო კიდეც..

***(მკერდში იკრავს)***

კი.. კი.. დამიჯერე, ყველაფერი კარგად იქნება.. აი ღვთის წყალობით, ორი ამპულა მაინც გადარჩა.. ჰოდა, ჯერ ავადმყოფს შევურბინოთ და წამალი მივაწოდოთ, მერე შენ მოგხედავ.. ბიძასთან წაგიყვან კლინიკაში.. იქ ისე თბილააა.. გათოშილი ძვლები გაგითბება და მაგ მშიერ კუჭსაც ამოივსებ..

***(ჩანთას მხარზე იგდებს და კულისში უჩინრდება)***

**პერსონაჟები: 9. როზა 10. კლარა 11. ლიზა**

**3. კომისარი**

***(მუსიკა. მისაღებში პროფესორი შემოაბიჯებს, კოლბით ხელში)***

**პროფესორი \_** ჰმ, სად დაიკარგა ნეტა ჩემი ლიზა.. აგერ უკვე პირველი ხდება და არა და არ ჩანს..

***(კოლბას შტატივზე ათავსებს და ცეცხლზე ახურებს)***

შევცდი.. მარტო არ უნდა გამეშვა.. ამ არეულ დროში, ვინ იცის, რა ხიფათს გადაეყარა..

**ივანი \_** ფრთხილად, კომისარო.. ფრთხილად.. ფეხი არაფერს წამოკრათ!

***(ტრუსებსა და მაისურში გამოწყობილ კომისარს ხელკავით მოაცილებს)***

**პროფესორი \_** ეს ისევ ტრუსებშია.. ხომ გთხოვე, ჩააცვი მეთქი, ივან!

**ივანი *(კომისარს სკამზე ჩამოსვამს) \_*** დიახ, პროფესორო, მაგრამ გაჯიუტდა.. აი!

***(პაციენტს მხრებზე პერანგს ახურავს)***

**კომისარი *(პერანგს იატაკზე აგდებს) \_*** მომშოღდი.. მომშოღდი, მელიავ!

**ივანი *(პერანგს კვლავ პაციენტს ახვევს) \_*** მშვიდად და ჩავიცვათ, თორემ გავცივდებით!

**კომისარი \_** ბუმბულზე ნუ მეხები, დამცვივდება!

***(პერანგს ივანს ესვრის)***

**ივანი \_** ამის საქმე წასულია!

***(თავზე კეპს ჩამოამხობს და დანარჩენ ტანსაცმელს საკიდზე კიდებს)***

**პროფესორი \_** მე იმედს არ ვკარგავ!

**კომისარი *(ხელებს ფრთებივით აქნევს) \_*** კო..კოკოკოკო.. კო.. კოკოკოკო..

**ივანი \_** მიდი ახლა და ნუ იქნები პესიმისტი!

**პროფესორი \_** ჰოო,კლინიკა აშკარად დაუმძიმდა..

**კომისარი \_** კო.. კოკოკო.. კო.. კოკოკოკოკო..

**პროფესორი \_** ცუდია.. ცუდი, ჰიპერაქტიურობას ჰალუცინაციური ფონიც რომ დაერთო..

**კომისარი *(მთელი ხმით) \_*** ყიყლიყოო!

***(ფეხზე წამოხტება და ფრთების ტყლაშუნით პროფესორისა და ივანისკენ მირბის)***

**ივანი \_** ვის დავაჯერებთ ახლა, რომ ჩვენ არაფერ შუაში ვართ?!

**კომისარი \_** მამალი ვალ.. წითელი მამალი.. მატლებოო მიფღთხილდით!

***(ცალ ფეხსაცმელს იძრობს პროფესორს თავში უბრახუნებს)***

**პროფესორი \_** კომისარო.. კომისარო.. ეს მე ვარ..მე.. ფილიპ ფილიპის ძე პრეობრაჟენსკი!

**კომისარი \_** ვეღ მომელევით.. ვეღაა.. მიწიდან ამოგთხღით.. დაგკენკავთ.. გადაგსანსლავთ!

***(ფეხსაცმელს ივანს უბრახუნებს)***

**ივანი *\_***  ვახ, ღირსი არ არის, ისე ვხეთქო, რომ სამუდამოდ დავადუმო ეს ერეტიკოსი!

**პროფესორი \_** გაგიჟდი?! მე და შენ ჰიპოკრატეს ფიცი გვაქვს დადებული, ივან!

***(აჩქარებით სინჯარში სითხეს ამატებს)***

დიახ, მის იდეებს კატეგორიულად არ ვეთანხმებით, მაგრამ პაციენტის ჯანმრთელობა, ჩვენს პირად სიმპატიებზე მაღლა დგას!

**ივანი \_** სამწუხაროდ!

**კომისარი \_** კოკოკოკოოო.. კოკოკოკოკოოო.. ვეღსად დამემალებით..

***(მაგიდაზე ხტება)***

თქვენს ჯინაზე ოქღოს კვეღცხებს დავდებ.. საიდანაც ჩეკისტები დაიჩეკებიან და შეგმუსღავენ!

**პროფესორი \_** სუუ... სუუუ, პატივცემულო..

**ივანი \_** დაგვდეთ პატივი და მაქედან თქვენი ნებით, ჩამოსკუპდით!

**კომისარი \_** პიღიქით სულელო, მე ახლა უფღო მაღლა.. სულ მაღლა და მაღლა უნდა ვიფღინო..

***(ხელებს მთელი ძალით იქნევს)***

იქ უკვდავ გმიღთა პანთეონში მოუთმენლად მომელიან!

**ივანი \_**  ჰო, რა თქმა უნდა.. და მეც რომ დამიმგზავროთ, შეიძლება?!

***(მაგდაზე ადის)***

**კომისარი \_** ჰმ, ჯეღ უნდა გამომგაცადო..

 ***(ივანი წელში უვარდება და ხელში იტაცებს)***

აჭედე ყველა ტაძღის კაღი!

***(ივანი კომისარით ხელში მაგიდიდან ხტება და ტახტისკენ მიათრევს)***

**კომისარი \_** შემოიღე პუღის შეზღუდული ნოღმა.. დაე, მუქთამჭამელები შიმშილით ამოწყდნენ..

***(ივანი ტახტზე ტომარასავით აგდებს)***

კედელთან.. პიღდაპიღ კედელთან ყველა მოაზღოვნე..საკონცენტღაციო ბანაკებში მათი ოჯახები.. ვინც წინააღმდეგობას გაგიწევთ, ადგილზე მიახვღიტეთ!

**პროფესორი *(ბრძანების ტონით)* \_** ცეცხლიიი!

***(შპრიცს გამეტებით იქნევს და კომისარს მხარში არჭობს)***

**კომისარი \_**  ყიყლიყოოო!

***(სხეული წამიერად უთრთის და ითიშება)***

**ივანი *\_*** ჰაჰ, და ახლა ამას ხალხი უსმენს და ცხვრის ფარასავით მიყვება!

**პროფესორი  *\_*** ჩააცვი, ვიდრე ახალი შეტევა დაწყებია!

**ივანი *(საკიდიდან კომისრის სამოსს ხსნის) \_*** ანუ, თქვენ ფიქრობთ, რომ..

**პროფესორი *(გაღიზიანებით)* \_** ცხენის დოზაა.. ამანაც თუ არ უშველა, უკვე მართლა აღარ ვიცი..

***(მაგიდას უჯდება და წერას იწყებს)***

**ივანი \_** სამაგიეროდ, მე ვიცი.. მე.. ვირის აბანო არ აგვცდება!

***(კომისარს ხელებს პერანგში აყრევინებს)***

**პროფესორი \_** ნუ გიყვარს ხოლმე წყლის გადაწურვა.. შეიგნე, ნეგატიური აზროვნება, რეალობაზე უარყოფითად ზემოქმედებს!

**ივანი \_** სათქმელად ადვილია.. მაგრამ დავუშვათ და ჩემი შიშები გამართლდა..

***(კომისარს პერანგზე ღილებს უკრავს)***

არა.. მე ჩემი ბედი ნაკლებად მადარდებს, მაგრამ აი ლიზა..

**კომისარი *(თვალებს ახელს) \_*** ლიზა?!

**ივანი \_** კომისარო?!

***(ფონედოსკოპს ყურებში ირჭობს და პაციენტს გულზე ადებს)***

**კომისარი \_** ერთის წუთით.. ერთის წუთით, თუ შეიძლება..

***(ფონეიდოსკოპის თავს გვერდზე წევს)***

განა თქვენ ივანი აღ გქვიათ, ყმაწვილო?!

**ივანი *(ფორმალური ღიმილით)*\_** დიახ, რა თქმა უნდა!

**კომისარი *(გაღიზიანებით)* \_** და მაშინ, ლიზა ღა შუაშაია?!

**ივანი ­\_** უკაცრავად?!

**კომისარი *(ივანს მრისხანე სახით ათვალიერებს) \_*** ადღეც ვეჭვობდი, ღომ აღატღადიციული ოღიენტაციის ბღაძანდებით და ახლა ეს მეტსახელი ჩემთვის ყველაფეღს საბოლოოდ ნათელს ფენს..

***(შარვალის ტოტში ფეხს უყრის)***

სასწღაფოდ საგანგებო კომიტეტი უნდა მოვიწვიო და ეს საკითხი განვიხილო.. ჩვენ ჩვენს ქვეყანაში გაღყვნილებას ვეღ დავუშვებთ!

**ივანი *(პანიკურად)* \_** არა.. არა.. თქვენ ვერ გაიგეთ..

**პროფესორი *(პანიკურად)* \_** ნუ ჩქარობთ, ძვირფასო.. ნუუ.. დასკვნების გამოტანას..

**ივანი \_** იცით.. იცით..

**პროფესორი \_** ლიზა.. დაიხ ჩემი ლიზა..

**კომისარი \_** გისმენთ, ბატონებო.. გისმენთ..

**ივანი *(ხელს პროფესორისკენ იშვერს)* \_** ფილიპ ფილიპის ძე პეობრაჟენსკის ალალი..

**პროფესორი \_** ძმიშვილია..

**ივანი \_** ჩემი საცოლე..

**პროფესორი \_** და თქვენიი..

**კომისარი  *\_***  პღოტეჟე, კღეტინებო.. ეგ ხომ უთქვენოდაც ვიცი..

***(უსუსურად)***

თუმცა, კონკღეტულად ღაში დავეხმაღე, მომკალით და ვეღ ვიხსენებ..

**პროფესორი \_** არა უშავს.. არა უშავს.. წნევის ბრალი იქნება..

***(ივანი წნევას უზომავს)***

სტრესი, არა ნარმირებული სამუშაო დღე, გაუთავებელი შეხვედრები.. ეჰჰ, ერთი სიტყვით, თავს თუ არ დაზოგავთ და ასე გააგრძელებთ...

**კომისარი \_** ევღიკა \_ ლიზა პღეობღაჟენსკაია!

***(ფეხზე წამოხტება და აქეთ-იქით დარბის)***

ღა თქმა უნდა.. ღა თქმა უნდა.. ის ჩემი ღეკომნდაციით ლაიფციგის უნივეღსიტეტში ჩაიღიცხა!

**პროფესორი \_** და ამას არასდროს დაგივიწყებთ, მაგრამ ახლა მთავარი თქვენი ჯანმრთელობაა და სხვა არაფერი!

**კომისარი \_** სწოღედაც.. აი ხომ ხედავთ, გავიხსენე, მაშასადამე, ვაზღოვნებ, ვმოქმედებ და მზად ვაღ პლანეტას ცეცხლი წავუკიდო!

**პროფესორი *(ხელს ჩაიქნევს)* \_** თქვენთან კამათი შეუძლებელია.. აი რეცეპტი და თავს მოუფრთხილდით, თორემ..

**კომისარი *(რეცეპტს ჯინახავს) \_*** აღავითაღი თოღემ.. მტღების ჯინაზე, თქვენის წყალობით ღა თქმა უნდა, ათასი წელი უნდა ვიცოცხლო!

***(კეპს ისწორებს და ივანს და პროფესორს ხელს ართმევს)***

**ივანი *(ხელოვნური ღიმილით)*\_** ღმერთმა გისმინოთ!

**კომისარი \_** ეგ თქვენი ღმეღთი მე და ჩემმა მეგობღებმა აი ამ ხელებით წავახრჩეთ და მისი ადგილი დავიკავეთ.. ასე ღომ დაგვეხმაღეთ, იაღები მოგვიშუშეთ და წაგებული აღ დაღჩებით!

***(მარცხნივ მიდის)***

**პროფესორი \_** აქეთ.. აქეთ!

***(მარჯვნივ მიაცილებს)***

**ივანი \_** მიღების საათებია და ფოიეში უამრავი ხალხი ირევა..

**კომისარი \_** კაღგია, კაღგი, ჩემს ღეპუტაზიაზე ასე რომ ზღუნავთ.. აღაა საჭირო, ყველამ შეიტყოს, თავს შეუძლოდ ღომ ვგღძნობ..

***(ხელს ართმევს)***

აბა, დღოებით და გახსოვდეთ, ხელი ხელსა ჰბანს, მეგობრებო!

***(სცენას ტოვებს)***

**ივანი \_** იმედია, რომ დაპირებებს ლოზუნგებივით ჰაერში არ ისვრის..

**პროფესორი \_** და ჟამი რომ ჩამოჰკრავს ამ სიტყვებს უკან არ წაიღებს..

***(ხელსაბანთან მიდის და ონკანს უშვებს)***

**პერსონაჟები: 12. პროფესორი 13. ივანი 14. კომისარი**

**4. ბოზები პროფესორთან**

***(კივილ-წივილის ხმები კულისიდან)***

**კლარას ხმა \_** ეი.. ეი.. საით.. საით, ცავატანემ..

**როზას ხმა \_** ახლა ჩვენი რიგია, du grosser shwein!

**პროფესორი *(ბორმენტალს) \_*** გამაგებინე, რა ხდება მისაღებში?

**ივანი \_** ზინა ისევ მეზიბლებში გადაბრძანდა და პაციენტები უპატრონოდ მიგვიყარა..

***(საკიდიდან პირსახოცს ხსნის და პროფესორს უწვდის)***

**როზა *(ჩანთის ქნევით ოთახში შემოგლიჯინდება) \_*** schweinerei.. was fur eine schweinerei!

**კლარა *(თავის ქნევით) \_*** აბა, აბა, ეს რა განუკითხაობაა, კაცო.. ოჩერედს არავინ იცავს!

**ივანი \_** ერთი წუთით, ქალბატონებო.. ერთი წუთით..

***(ქალებს წინ ეღობება)***

**როზა *(უხეშად განზე გაწევს) \_*** აი შენღა მაკლდი რა?!

**კლარა *\_*** ისედაც ნერვები გვაქვს დათხრილი!

***(ივნს გვერდზე ჩაუვლის და დუპატიჟებლად სკამზე ეხეთქება)***

**ივანი \_** სხვათაშორის ჩვენც და ამიტომ, თუ წინასწარ ჩაწერილი არ ბრძანდებით, კეთილი ინებეთ და..

***(კლარას ფეხზე წამოაყენებს)***

**პროფესორი *(მხარზე ეხება) \_*** არ გინდა, შვილო.. ამათ მე მივხედავ.. შენ ზინა მომიძებნე!

***(ქალებს)***

**როზა \_** ეგრე რაა!!

**კლარა *(კულისისკენ მიმავალ ივანს თვალს აყოლებს)* \_** ჟალ მალჩიკა.. დაჟე ოჩენ.. ტაკოი მალადოი ი ტაკოი აზლობლენნნი?!

**პროფესორი \_** რაღას ვუცდით, დამდეთ პატივი და დაბრძანდით..

**როზა \_** დანქე შუნ, მაგრამ ვიდგები.. იქნებ, გავხდე და ფიგურა დავიყენო..

**პროფესორი \_** ვი ზი ვოლენნ.. ვი ზი ვოლლენ..

***(მაგიდას უჯდება და ბლოკნოტს შლის)***

აბა, რა გაწუხებთ?!

**როზა *(მარაოს კეკლუცად ინიავებს)* \_** მაწუხებს კი არა და ვიბრიდები, shatzchen!

**კლარა \_** კიი, კიი, ისე ეხაზებაა, ვაბშე ვერ მუშაობს..

***(ჩაჩაჩულ ჩულქს ისწორებს)***

**პროფესორი *(ჩახველებით) \_*** ჰმ, მესმის.. მესმის..

**კლარა \_** არა იასნია, პრაიზვოდსტვენი ტრამვებისგან არავინაა დაზღვეული.. მაგამ ასეთიიი?!

***(ლიფში ჩაკუჭულ ბალიშს ამოიძრობს, აფუმფულებს და ისევ უკან იბრუნებს)***

**პროფესორი *(უხერხულად) \_*** კონკრეტულად რა სახის დაზიანებაზეა საუბარი?!

**როზა \_** ფრიად ბასრი საგნით მიყენებულ ჭრილობაზე, ექიმო..

**პროფესორი *(უხერხულად) \_***  დანას გულისხმობთ?!

**როზა *(პრანჭვით) \_*** nicht unbedingt..

**პროფესორი \_** ხანჯალს?!

**როზა *(ღიმილით)* \_** ნაინ..

**პროფესორი \_** მაშინ?

**როზა *(ცხვირიზე ეფერება) \_*** ნუუუუ.. აბა როგორ გითხრათ.. ein bisschen დელიკატური საკითხი კია და ცოტა მერიდება, მაგრაამ..

***(პროფესორის უკანალს უშვერს და კაბის კალთას მაღლა იწევს)***

**პროფესორი \_** რაას.. რას კადრულობთ, ქალიშვილო?!

***(ქალს კაბის კალთას ჩამოუწევს)***

**როზა \_** უმ გოთეს ვილლენ, თუ არ შეხედე, ორაკული ხარ, რომ დიაგნოზი დასვა?!

***(კაბის კალთას მაღლა იწევს)***

**პროფესორი \_** ჰო მაგრამ..

***(კაბას დაბლა ექაჩება)***

**კლარა \_** რა მაგრამ.. რა მაგრამ, შე უსინდისო..

***(როზას მარაოს გამოსტაცებს და პროფესორს ხელში უბრახუნებს)***

ვიღაც ნაძირალამ ტრაკზე უკბინა და მთელი ხორცი ამოაგლიჯა..

***(როზას წახრის და კაბას მაღლა უწევს)***

აი.. აი.. ულპება ჭრილობა.. მოედინება და მოედინება ღვართქაფად ჩირქი.. მაგრამ ეტყობა, შუბლზე გვაწერია, ფული რომ არ გვაქვს და ხელების დაბანას ცდილობ..

**პროფესორი \_** მოითმინეთ, მოითმინეთ და შეურაცხყოფებზე ნუ გადმოდიხართ.. თუ საჭიროა, საერთოდ უფასოდ გიმკურნალებთ..

**როზა  *\_*** waaas?!

***(კლარას)***

ამას ჩვენ მათხოვრები ვგონივართ, კლარა..

**კლარა *(პროფესორს)*\_** იცი რას გეტყვი, დოქტორჯან, ჯიბეები ნახვრეტებითა კი გვაქვს სავსე, მაგრამ ღირსების გრძნობა გაგვაჩნია და ვალში არასდროს არავის ვრჩებით!

***(ტანსაცმლის ნაწილებს იგლეჯს და აქეთ-იქით ყრის)***

**პროფესორი \_**  მძინავს, მძინავს და ეს კოშმარი უბრალოდ მესიზმრება..

**კლარა *(საცვლებში რჩება) \_*** ფულით თუ ვერა, ნატურით.. ჰო, საკუთარი სხეულით გადაგიხდით..

**პროფესორი \_** არ მომეკაროთ, არ მომეკაროთ და სასწრაფოდ კაბინეტი დატოვეთ!

**როზა \_** ნუ ჯიუტობ, ადამიანო.. ჩვენი კლარა პრაფესიონალია და თუ რამე პრობლემა გაქვს, მყისიერად მოგიგვარებს..

***(პროფესორს დივანზე მიაგდებს)***

**პროფესორი \_** ივაან, ზინააა, ლიზაა.. სად დაიკარგა ეს ხალხი.. პოლიციააა.. პაოლიციას გამოუძახეთ!

***(კულისებიდან ისმის ძაღლის ყეფა. ქალები შეშდებიან)***

**კლარა *(როზას) \_***  ეს.. ეს რა იყო, როზა?!

**როზა *(ტანსაცმელს წვდება და კლარას უგდებს) \_*** რა დაა ქოფაკები მოგვიქსია ამ არანორმალურმა..

**კლარა \_** წამო.. გავასწროთ, დაქალოჯან, სანამ მართლა დავუგლეჯივართ..

***(გასასვლელისკენ გარბიან)***

**როზა \_** აი ამას დაგიმახსოვრებთ და როცა იქნება, გაგიხსენებთ!

***(გადიან)***

**პროფესორი *(ერთიანად კანკალებს) \_*** ღმერთო.. ღმერთოო.. ღმერთო.. სულ შეიშალა ეს ხალხი..

***(ვალერიანის კაპლებს ისხამს)***

თუმცა რა მიკვირს, ამ სადისტების ხელში, მთელი ქვეყანა საიჟთად იქცა!

***(ძაღლის ყეფა)***

ივან.. ზინა.. კარი ღია რატომ დატოვეთ.. ძაღლი.. მაწანწალა ძაღლი შემოვარდა მისაღებში.. ახლავე მოაშორეთ ეგ ანტისანიტარიის ბუდე, თორემ ორივეს ჯამაგირს დაგიქვითავთ!

***(სცენას ტოვებს)***

**5. ბარიკადებზე**

***(ბორბალზე შემომდგარი რევოლუციონერების ნაწილი იარაღს მაყურებელს უშვერს, ნაწილი კი კბილანებს თოკს ახვევს და დაბლა ეშვება. სცენაზე ძაძებში გახვეული ქალი შემორბის, რომელსაც ხელკეტიანი მამაკაცი მოსდევს. მეზღვაური საბავშვო ეტლს წიხლს აზელს და აყირავებს. რამდენიმე ადამიანი დაზგებს ამტვრევს, რამდენიმე საქონლის ხორცსა და ტყავებს იპარავს. ბორბალზე წითელი ალამი აღიმართება და ფრიალებს)***

**რევოლუციონერები *\_*** სამართლიანობა.. სამართლიანობა.. სამართლიანობა..

**ლოთი \_** არა \_ მდიდრებს!

**რევოლუციონერები *\_*** არა.. არა!

**ლოთი \_** არა \_ ბანკებს!

**რევოლუციონერები *\_*** არა.. არა!

**ლოთი \_** ძირს კორუმპირებული სასამართლო და პოლიცია!

**რევოლუციონერები \_** ძიიირს!

**ლოთი \_** ვინც ჩვენთან არ არის, იიის ჩენიიი..

**რევოლუციონერები  *\_*** მტერია!

**ლოთი \_** და მტერს როგორ უნდა მოვექცეეთ?

**რევოლუციონერები\_** ჩავქოლოთ.. ჩამოვახრჩოთ.. დავხვრიტოთ.. დავხვრიტოთ.. დავხვრიტოთ..

***(ბორბალი ნელ-ნელა ქვრება)***

**6. ლიზა ნიშნობას შლის**

***(მუსიკის ფონზე ზინას სამოვარი შემოაქვს და მაგიდაზე შემოდგამს)***

**ზინა *\_*** ღმერთო ჩემო, ღმერთო ჩემო, რა თავნებაა ეს გოგო, მთელ ოჯახს თავის ნებაზე გვატრიალებს.. ახლა ლეკვი მოგვითრია.. რა ენაღვლება რაა, დაკრავს ფეხს, გახტება უცხოეთში და ეს საზიზღრობა მე უნდა ვწმინდო..

***(ჩაის სერვისს ლანგრიდან მაგიდაზე ათავსებს)***

ბეწვები.. ბეწვები.. ყველგან ბეწვები.. ყარს აქაურობა.. გავწყდი წელში ამდენი ხეხვით!

***(ოთახში პროფესორი შემოაბიჯებს, გულში ძაღლი ჩაუხუტებია და თავზე ეფერება)***

**პროფესორი \_** სუუ.. სუუუ, შარიკ..

***(ზინას)***

შენ კიდევ ცოტა ხმას დაუწიე, ისედაც ყველაფერზე კანკალებს ეს უბედური!

**ზინა *\_*** უბედური ვინცაა, კარგად ვხედავ.. მიდი, მიდი, დამასვით ეგ ღორის ტილი თავზე!

***(ფინჯანს მაგიდაზე ახეთქებს და უკმაყოფილი სახით გადის)***

**პროფესორი *(ლეკვს)* \_** ჰმ, იმაზეც დიდი მადლობა, რომ ეს ჩაი თავზე არ გადამასხა!

***(მაგიდას უჯდება. ოთახში ივანი და ლიზა შემოდიან)***

აი, რას შვრება ცუდი აღზრდა, შარიკ!

**ივანი \_** არ მესმის.. მომკალი და არ მესმის შენი, ლიზა..

**ლიზა \_** ასეთი გულქვა როდიდან გახდი, ივან?!

**ივანი *(დასაჯდომად სკამს გამოუწევს)* \_** არა.. სახვანაირად არ გამიგო, საყვარელო..

**ლიზა \_** მაგრამ?!

***(სკამზე ხელს აუკრავს და სხვაზე ჯდება)***

**ივანი \_**  ნუ ჯიუტობ და სიმართლეს თვალი გაუსწორე!

**ლიზა \_** რომელ.. რომელ სიმართლეს, ივან.. ნუთუ, ეს პაწაწინა არსება ოდნავ მაინც არ გებრალება, მას ხომ არც დედა ყავს და არც მამა.. ჩემსავით ობოლია.. თუმცა, მე გამიმართლა, ბიძიამ შემიფარა და შვილივით გამზარდა..

**პროფესორი \_** ოჰ, ნუ მაწითლებ, საყვარელო!

***(ხელზე ეფერება)***

**ლიზა \_** ეს.. ეს საცოდავი კი ქუჩაში მიაგდეს და ვინ იცის, მარტოდ-მარტო ყოველდღიურად რამდენ ბოროტებას და გასაჭირს უმკლავდება..

**ბორმენტალი \_** მაგაშია საქმე..

***(ძაღლთან მიდის და ხელში იყვანს)***

შეხედე.. კარგად შეხედე, რა დღეშია \_ მძიმედ ქოშინებს და თვალებს აქეთ-იქით უაზროდ ატრიალებს.. ყველა ძვალი ჩამსხვრეული აქვს.. მერე ეს საშინელი დამწვრობები..

**პროფესორი *(უხერხულად ჩაახველებს) \_*** ეს რასაც ვხედავთ, შვილო და რასაც ვერ ვხედავთ?!

**ლიზი *(საწყლად)* \_** რას გულისხმობ?

**პროფესორი *(ივანს ძაღლს ჩამოართმევს და ეფერება) \_*** ჰმ, ათასგვარი ვირუსი.. გადამდები ინფექციაა..

**ბორმენტალი \_** შეიძლება, ცოფიც..

**პროფესორი \_** ასე რომ..

**ლიზი \_** არა.. არ მინდა ამის მოსმენა..

**პროფესორი \_** ვწუხვარ.. ძლიერ ვწუხვარ, მაგრამ..

**ბორმენტალი \_** ფაქტი ჯიუტია..

**პროფესორი \_**შენი ოთხფეხა მეგობარი სულს ღაფავს, ლიზა..

**ბორმენტალი \_**  ჰო, მისი სიცოცხლის დღეები დათვლილია და მოგწონს, თუ არა, ამ მძიმე რეალობას უნდა შეეგუო..

**ლიზი *(წამოხტება და აქეთ-იქით გიჟივით დარბის) \_*** არა.. არა.. არ მჯერა.. ცრუობთ.. ორივემ პირი შეკარით.. ჩემი შარიკისთვის ლუკმა-პური გენანებათ და გინდათ, რომ სახლიდან მოვისროლო..

**პროფესორი *(საყვედურით) ­\_*** ლიზა!

**ლიზი \_** ჰო, ჰო, მე ლიზი მქვია, თქვენ კი ფილიპ ფილიპის ძე პრეობრაჟენსკი \_ მედიცინის დოქტორი, უნიჭიერესი დასტაქარი, რომელიც ყოველდღე სასწაულს სასწაულზე ახდენს..

**პროფესორი** \_ ნუ აჭარბებ..

**ლიზა *(მუხლებში უვარდება) \_*** მიშველე, დამეხმარე, გადამირჩინე შარიკი, ბიძია.. ის ხომ.. ის ხომ..

***(სიტყვა უწყდება და იცრემლება)***

**ივანი *(გულში იხუტებს)***\_ ნუ ტირი, ძვირფასო..

**პროფესორი *(ცხვირსახოცს უწვდის) \_*** აი შეიმშრალე.. ხომ იცი, შენს ცრემლებს ვერ ვიტან..

**ლიზა *(საწყლად) \_*** ჩემი.. ჩემი შარიკი თუ არ მეყოლება, ყველაფერი ჭირსაც წაუღია..

**პროფესორი \_** ოჰ!

**ლიზი \_** არასდაც აღარ მივემგზავრები.. დაივიწყეთ ლაიპციგი, უნივერსიტეტი, სწავლა.. მეტიც..

***(ფეხზე წამოდგება; ბორმენტალს)***

ჩათვალე, რომ ჩვენი ნიშნობა ჩაიშალა..

***(თითიდან ბეჭედს იხსნის და ბორმენტალს აჩეჩებს)***

ამიერიდან არავინ და აღარაფერი მაღელვებს, გესმის?!

***(გამწარებული ოთახს ტოვებს)***

**7. გადარჩენის გეგმა**

***(პაუზა. დაბნეული ბორმენტალი ბეჭედს დაშტერებია)***

**პროფესორი \_** ჰმ.. მგონი, ცუდადაა საქმე..

**ივანი \_** ნამდვილად..

***(არაყს ასხამს და ჭიქას პროფესორს უწვდის)***

ლიზა ჭირვეული გოგოა და რასაც დაიჟინებს, არ გადათქვამს..

**პროფესორი \_** ვიცი..

***(ჭიქას ათვალიერებს)***

ყოველთვის ვცდილობდი, თავი დაჩაგრულად არ ეგრძნო და ეტყობა,ზედმეტად გავათამამე..

**ივანი*(ნაღვლიანად)* \_** არა.. თქვენ არაფერ შუაში ხართ.. ეს მე.. მე ვარ დამნაშავე..

**პროფესორი \_** მაინც რაში?!

**ივანი \_**  ილუზიები დავუმსხვრიე და ახლა უკვე იცის, რომ მისი ოცნების ერთგული რაინდი კი არა, ერთი საკუთარ თავში უზომოდ შეყვარებული დესპოტი ვარ.. ჰო, მისი კეთილდღეობა ცალ ფეხზე კიდია და ამ კციჭამია ბოლშევიკების მსგავსად, ყველას და ყველაფერს ზედ გადავუვლი, ოღონდ პირადი ამბიცია დაივიკმაყოფილო!

**პროფესორი \_** ნუ სულელობ, სად შენ და სად ეს არაკაცები.. მსგავსი რამ აღარ გაომეორო!

***(არაყს გადაკრავს, ბორმენტალს უახლოვდება და მხარზე ხელს უტყაპუნებს)***

და საერთოდაც, რა დროს უაზრო სენტიმენტები და თვითგვემაა.. სასწრაფოდ რამე ვიღონოთ!

**ივანი *(უიმედოდ)* \_** მაინც რა?!

**პროფესორი \_** რაა და ჯერ ზუსტად არ ვიცი, თუმცა გარკვეული გეგმები უკვე თავში მიტრიალებს..

**ივანი \_**  რომელი გეგმები?!

**პროფესორი \_** ჩემი სადოქტორო ნაშრომი გახსოვს?!

**ივანი \_** „ორგანოთა ტრანსპლანტაციის უნიკალური შესაძლებლობები“

**პროფესორი \_** ზუსტადაც!

***(რადიოს რთავს და დირიჟორობს; პათეტიკურად)***

ჩვენ, უბრალო მოკვდავნი, ვერ ვხვდებით, რომ უფალი ჩვენშია და არა სადმე მაღლა ცაში.. გატკბობს ეს მელოდია?! არ გეგონოს, რომ ის თავისით დაიბადა.. გენიოსმა კომპოზიტორმა მარტივი ბგერებიდან შექმნა სიმფონია.. მაშ, ჩვეენ მეცნიერებს რაღა გვიშლის ხელს, რომ ემპირიული ანალიზის, მდიდარი პრაქტიკისა და მარჯვე ხელების წყალობით, ზღაპარი რეალობად ვაქციოთ?!

**ივანი \_** და როგორ?!

**პროფესორი \_** როგორ და შენ ლიზი შემოირიგე.. მიეფერე.. დაამშვიდე.. დაარწმუნე, რომ მის ლეკვს გადაარჩენ.. მე კი იმაზე ვიზრუნებ, რომ საჭირო მასალა მოვიპოვო..

**ივანი \_** არაა?!

**პროფესორი \_** კი.. კი.. ახალგაზრდა, ჯანმრთელი მამაკაცის გვამს მოვიძიებ, შინაგან ორგანოებს ამოვაცლი, ამ არსებას გადავუნერგავ და დარწმუნებული ვარ, როომ..

***(ზინას კივილის ხმა სიტყვას აწყვეტინებს)***

**8. ლოთის ბანდა პროფესორთან**

**ზინას კივილის ხამა \_** არიქაა.. მიშველეთ.. სახლში გვეჭრებიან..

***(ჩნდება ზინა, რომელიც ცოცხის ქნევით სტუმრების შეჩერებას ცდილობს)***

გაეთრიეთ.. აქედან გაეთრიეთ.. ტყიურებო.. ველურებო.. მოძალადეებო!

**ლოთი ­ \_** გზიდან ჩამოგვეცალე დედაკაცო, თორემ გადაგთელავთ..

**ტახი \_** ჩვენ ხალხის სახელით ვმოქმედებთ და ვერავინ შეგვაჩერებს..

***(ტახი და ლოთი ზინას იღლიებში ხელებს გამოსდებენ და ნივთივით გვერდზე გადგამენ)***

**ზინა \_** ეგ ტალახიანი ჩექმები მაინც გაიხადეთ.. იატაკს.. იატაკს დამითხვრით!

***(ვისაც მიწვდება, ცოცხს უბრახუნებს)***

აი შენ.. აი შენ.. აი.. აი.. აი!

**პროფესორი \_** უკაცრავად.. იქნებ აგვიხსნათ, რაშია საქმე?!

**ივანი \_** და საერთოდაც, ვინ ბრძანდებით, ბატონებო?!

**ლუდა \_** ბატონებოო ეეე, გაიგე, რა გვაკადრა?!

**ტახი \_** გავიგე, აბა არ გავიგე?!

***(პისტოლეტს იშიშვლებს)***

და მაგ სიტყვებისთვის კარგადაც ვაზღვევინებ ამ წიგნის ჭიას!

***(იარაღს ივანს საფეთქელზე აბჯენს)***

**ზინა \_** ვაიმე.. ვაიმე.. სულ გადაირივნენ.. გაგიწყდათ, გამჩენი!

**ლოთი** \_ წყევლა ვერ გიშველით..

***(სამოვრისკენ მიდის და თითს ზეცისკენ იშვერს)***

როგორც იქიდან მაუწყებენ, ეპოქა შეიცვალა და მონობის მძიმე ბორკილები დაიმსხვრა, მჩაგვრელებო!

***(სამოვარიდან ჩაის ისხამს და ხმაურიანად ხვრეპს)***

**ლუდა \_** ჰო, მორჩა, დამთავრდა თქვენი პარპაში, სამართალმა პური უნდა ჭამოს!

***(ზინას ცოცხს გამოგლეჯს და განზე მოისვრის)***

**ტახი \_** სიკვდილის.. ჩათვალეთ, რომ სიკვდილის ბუზი გაზით ცხვირზე, კოლაბორაციონისტებო..

***(იარაღს ივანს თავში ურტყამს)***

**პროფესორი*(ივანის წამოყენებას ცდილობს) \_*** ოჰ.. ოჰ.. ოჰ.. ივან.. ივან..

**ტახი*(ღიმილით) \_*** რა იყო.. რა გადახურებული ორთქმავალივით ქშენ, ბებერო?!

***(ლოთს ჩაის სმაში უერთდება)***

**პროფესორი *(ივანს) \_*** მანქურთები.. მანქურთები დაეპატრონნენ ქვეყანას, შვილო..

**ლუდა *(ხარხარებს) \_*** ქურთების რა გითხრა, მაგრამ რომ ჩაიფსი და სუნი დააყენე, ფაქტია!

***(ცხვირ წინ ხელს ინიავებს)***

**ზინა \_** მორჩა.. ამოვიდა ყელში.. მეტის მოთმენას აღარ ვაპირებ!

***(ლუდას კეპს აძრობს და თმებში წვდება)***

ახლა დაგანახებ, ჩვენს შორის ვინც ყარს!

**ტახი *(აზარტულად)*\_** ვაჰ.. ვაჰჰ.. ყოჩაღ, ქალებო.. დასცხეთ ერთმანეთს!

**ლუდა \_** მტკივა.. მტკივა, ნაგიჟარო..

**ლოთი \_** ნაძლევი, რომ ჩვენი ფალავანი გაიმარჯვებს!

**ლუდა \_** თმები.. თმები!

**ზინა \_** ჯერ სად ხარ.. მაგ მამაკაცის ფართხუნა შარვალს და ტყავის ქურთუკს რომ შემოგახევ, იქნებ, ჭკუაზე მოხვიდე, ქცევა ისწავლო და ქალს დაემსგავსო!

**პროფესორი \_** ზინა!

***(ივანთან ერთად ცდილობს, ლუდა ხელიდან გამოგლიჯოს)***

**ზინა \_** გამანებეთ თავი.. მიმიშვით!

***(ლუდას მიწაზე ანარცხებს)***

**პროფესორი *\_*** არა.. არა.. ძალადობას ძალადობით ვერ დავამარცხებთ!

**ივანი \_** ჰო.. ჰო.. შეეშვი, თორემ ამათი ინტრიგანი ამბავი რომ ვიციიი..

**ზინა \_** კარგი, ბატონო..

***(ლუდას გვერდზე მიაგდებს)***

მე ხელებიც დამიბანია.. აი!

***(გაბრაზებული კარისკენ მიემართება)***

მიდი.. მიდი, წუკითხეთ ამ მგლებს სახარება და გალობას რომ დაიწყებენ, არ გამომაპაროთ!

***(გადის)***

**ივანი \_** ზინა.. ზინა.. სად გარბიხარ, ადამიანო..

***(მისდევს)***

ჯერ ლიზა, ახლა შენ.. ვერ გავიგე, დღეს ორივეს ასე როგორ გაწყენინეთ!

**9. ოქმი 525**

**ტახი *(სიცილით) \_***  აი მესმის მორკინალი..

**ლოთი \_** ჰო, ნაძლევი წავაგე, მაგრამ ვაღიარებ, ზინა ნამდვილი ქარიშხალია.. ლამისაა, ცოლობა ვთხოვო!

***(არყის ბოთლს მიაგნებს და პირდაპირ ყელიდან ისხამს პირში)***

**ლუდა \_** რას ბჟუტურებთ, ერთი თქვენთვის დაეგლიჯა თმები და ვნახავდი, როგორც იჭიკჭიკებდით..

**ტახი \_** რა იყო, ხომ არ ეჭვიანობ, ცოლო?!

***(გულში იკრავს)***

**ლუდა *(საქაღალდეს თავში ჩასცხებს) \_*** ხელები დაიმოკლე!

**პროფესორი *(ხველებით) \_*** ბოდიში, რომ გაწყვეტინებთ, მაგრამ იქნებ, საქმეს დავუბრუნდეთ?!

**ლოთი \_** სიამოვნებით..

***(გულის ჯიბიდან ფურცელი ამოაქვს და პროფესორს უწვდის)***

აი საბუთიც.. ოქმი 525!

**პროფესორი *(კითხულობს) \_*** „ბოლშევიკური მოძრაობის რევოლუციური კომიტეტის რეკომენდაციების საფუძველზე, შევისწავლეთ რა პროფესორ ფილიპ ფილიპეს ძე პრეობრაჟენსკის..

**ტახი \_** საცხოვრებელი პირობები..

**ლუდა** \_ ვადგენთ..

**პროფესორი \_** აჰა, საინტერესოა.. საინტერესო..

***(ლოთს აშტერდება)***

და ვიინ?!

**ლოთი *(სავარძელზე წამოკოტრიალდება) \_***  ჩვეენ, სახლმმართველობის დროებითი კომისიის ახლად არჩეული წევრები.. მე, ამხანაგი შვონგერი..

***(ხელს ქალისკენ იშვერს)***

ამხანაგი \_ ვიაზემსკაია და..

***(ხელს ტახისლენ იშვერს)***

ამხანაგი ჟაროვკინი..

**პროფესორი \_** აჰა!

***(ცინიკურად)***

და თუ საიდუმლო არ არის, მოწყალეო ხელმწიფევ, ისიც გამანდეთ, ვინ აგირჩიათ?

**ლოთი \_** ჯერ ეგერთი, მე ხელმწიფე არ ვარ და მეორეც, ნდობის მანდატი ვინ გადმოგვცა, ეს სახელმწიფო საიდუმლოა, ამიტომაც ცნობისმოყვარეობა მოთოკე და კითხვა გააგრძელე!

***(არაყს წრუპავს)***

**პროფესორი \_** როგორც მიბრძანებთ..

***(ფურცელს უბრუნდება)***

მაშ ასე, ვადგენთ: „პროფესორ ფილიპ ფილიპეს ძე პრეობრაჟენსკის, რომელიც საცხოვრებელი შენობის მეორე სართულზე მთელ 200 კვადრატს იკავებს, ჩამოეჭრას 5 ოთახი და გადაეცეს..

**ტახი *(პირში უხტება) \_*** უსახლკაროთა პროფკავშირებს საოფისე ფართად..

**პროფესორი *(ლოთს აშტერდება) \_*** ჰოო, ეს რაღაც ახალია..

**ლოთი \_** ახალი, თუ ძველი \_ არ ვიცი, მაგრამ ბიბლიოთეკისა და სასადილოს დათმობა მოგიწევს!

***(არაყს არტყამს, სკამზე გადაწვება და თვალებს ხუჭავს)***

**პროფესორი \_** რას მელაპარაკებით.. და თქვენი აზრით, საჭმელი სად უნდა მივირთვა?

**ლუდა \_** სად?!

***(სტერილიზატორიდან ინსტრუმენტები ამოაქვს და ინტერესით ათვალიერებს)***

სად და ლოგინში, როგორც ყველა ნორმალურმა ადამიანმა..

**პროფესორი \_** მაგაშია საქმე, თქვენი და ჩემი შეხედულებები ნორმალურობაზე, სამწუხაროდ, ერთმანეთს არ ემთხვევა.. სტერილიზატორში ხელის ფათურს შეეშვით და სკალპელი ადგილზე დააბრუნეთ!

**ლუდა *(ინსტრუმენტს ძირს ახეთქებს და ფეხით შედგება)* \_** ემთხვევა თუ არა, არ მაინტერესებს.. ფაქტია, რომ ფართი გვჭირდება!

**პროფესორი \_** მესმის.. მესმის.. ოღონდ, არ ვიცი, რას იტყვის ამაზე თქვენივე ბელადი..

***(ტელეფონისკენ მიდის)***

**ლუდა \_** ბელადი არა, ტოლმა!

***(იცინის)***

**პროფესორი \_** აი ეგ ტოლმა ჩემი მუდმივი პაციენტია და სწორედ აქ, ამ კლინიკაში მკურნალობს..

**ტახი *(ცინიკურად) \_*** ვაჰმე, იბრიდება?!

**პროფესორი *(ნომერს კრეფს) \_*** ჰო, და რაც მთავარია, ჩვენი შეხვედრების კონფიდენციალურობა მისი და მისი დაცვის უფროსის აუცილებელი მოთხოვნაა..

**ლუდა *(ცინიკურად) \_*** თავისთავად!

**პროფესორი** \_ უფრო ნაკლებ ფართში კი ეს როგორ მოხერხდება, ვერ წარმომიდგენია..

***(ყურმილი ყურთან მიაქვს)***

**ლუდა *(სიცილით) \_*** ვერც ჩვენ.. ვერც ჩვენ!

**პროფესორი \_** ალოო..

**ტახი *(სიცილით)* \_** სად რეკავს, თუ იცი?!

**პროფესორი \_** ნადეჟდა ივანოვნა ბრძანდებით?!

**ტახი *(შიშით) \_*** ვინო.. ვინო?!

**პროფესორი \_**  როგორ გიკითხოთ.. მეც კარგად.. კარგად.. გმადლობთ.. ჰაჰ, რამ შემაწუხა და თქვენს მეუღლესთან მაქვს პატარა საქმე.. კი.. კი ბატონო, გელოდებით..

***(ტრიუმფალური სახით სამეულს გახედავს)***

 **ლუდა *(ტახს)* \_** არ მითხრა ახლა, რომ მართლა იმას დაუკავშირდა..

**პროფესორი \_** სალამი, კომისარო.. ვიცი.. ვიცი, საქმეს მოგწყვიტეთ და დიდად ვწუხვარ, ამის თქმა რომ მიწევს, მაგრამ ხვალინდელი ჩვენი სეანსი ვერ შედგება..

**ტახი \_**  დავიღუპეთ!

***(ჩაძინებულ ლოთთან მირბის)***

გაიღვიძე.. გაიღვიძე, ლოთო!

**პროფესორი \_** რატომ?!

***(ფეხზე დგება და სამეულს უახლოვდება)***

სახლში ეს-ესაა შეიარაღებული ბანდიტები შემომიცვივდნენ და გამოსახლებას მიპირებენ, ჩემო კეთილო?!

**ლოთი *(ნამძინარევი ხმით)* \_** უკაცრავაად, ჩვენ ბანდიტები არ ვართ!

**ტახი და ლუდა *(ერთხმად) \_*** არა.. არა!

**პროფესორი \_** ასეთ პირობებში კი მუშაობა შეუძლებელია..

**ლუდა \_** შეგვიბრალე!

**პროფესორი \_** ჰოდა, იძულებული ვარ კლინიკა დავხურო..

**ლოთი \_** დახურე!

**ლუდა და ტახი \_** რას ამბობ?!

***(ლოთს პირზე ხელს აფარებენ)***

 **პროფესორი \_** და პენსიაზე გავიდე..

**ლოთი *(მეგობრების ხელს იშორებს)*\_** გზაც იქით გქონია!

**ლუდა და ტახი \_** მოკეტე!

**პროფესორი \_** თქვენ კი ან ექიმი შეიცვალეტ, ანაც დანაპირები გაიხსენეთ, გაჭირვებაში მხარში დამიდექით და ამ ხისთავიანებს გაესაუბრეთ..

***(ყურმილს ლოთს უწვდის)***

**ლოთი *(გულდიდად) \_*** ჰო.. ჰო.. დამებაზროს, ვიღაცაა.. ვნახავ, რისი ტრაკი აქვს!

***(ყურმილი ყურთან მიაქვს; უხეშად)***

ჰა, მიდი, ჩამოფქვი!

***(ყურმილში პასუხობენ)***

ვაააი..

***(იკუნტება)***

**ლუდა და ტახი \_** ვაი..

***(მაგიდის ქვეშ იყუჟებიან)***

**ლოთი \_** დიახ, დიახ, კომისარო.. როგორც მეტყვით.. როგორც მიბრძანებთ..

**ლიდა და ტახი \_** კი.. კი..

**ლოთი \_**  უი, არა, არა, აბა ასეთ კორიფეს სიმყუდროვეს როგორ დავურღვევთ..

**ლუდა და ტახი \_** აბა.. აბა?!

**ლოთი \_** მესმის..

**ლუდა და ტახი \_** გვესმის..

**ლოთი \_** იმუშაოს..

**ლუდა და ტახი \_** იმუშაოს..

**ლოთი** \_ააყვავოს მეცნიერება..

**ლუდა და ტახი \_** ააყვავოს..

**ლოთი** \_და ასახელოს ჩევნი ქვეყანა..

**ლუდა და ტახი \_** ასახელოს..

**ლოთი \_** რა თქმა უნდა, რა თქმა უნდა.. ჩვენი იმედი გქონდეთ, ყველაფერში მხარში დავუდგებით!

***(ყურმილს კიდებს. ჰაერს ღრმად ისუნთქავს და ოფლიან შუბლს იწმენდს)***

**პროფესორი *(მხიარულად) \_*** ასე არ ჯობია?!

**ლოთი *(ლუდასა და ტახს) \_*** გამოეთრიეთ!

***(პროფესორს)***

ამ რაუნდში გაიმარჯვე, მაგრამ გპირდები, გადამწყვეტი ბრძოლა წინაა!

***(მეგობრებს)***

გამოადგით, გამოადგით ფეხი, მშიშრებო.. ინჟინერს ვესტუმროთ.. რა სიკვდილად უნდა ათი ოთახი, ორიც თავზე გადაუვა!

***(გადიან)***

**პროფესორი *(აკანკალებული ხელით არაყს ისხამს) \_*** ჭინკები.. წითელი ეშმაკები დაეპატრონნენ ქვეყანას და გახრწნილი ლეშივით ძიძგნიან.. ვაი, საბრალო სამშობლოვ!

***(ჭიქას ცლის და გადის)***

**10. ხალხის მტრების სია**

***(მუსიკა. მაყურებელთა დარბაზში აქტივისტების ფორმაში გამოწყობილი აქტივისტები შემოდიან)***

**I აქტივისტი \_** ცხელ\_ცხელი ამბები.. ცხელ\_ცხელი ამბები.. ქვეყნდება ქვეყნის მტრების სია..

***(მაყურებლებს პროკლამაციებს ურიგებს)***

**II აქტივისტი \_** გაეცანით და გავარები თავებში ჩაიბეჭდეთ..

***(მაყურებლებს პროკლამაციებს ურიგებს)***

**III აქტივისტი \_** დღეიდან ის მწერლები, პოეტები, ფილოსოფოსები..

***(მაყურბლებს პპროკლამაციებს ურიგებს)***

**I აქტივისტი \_** მხატვრები, მუსიკოსები, რეჟისორები..

**II აქტივისტი \_** მსახიობები, მეცნიერები, საზოგადო მოღვაწეები..

**III აქტივისტი \_** რომლებიც მასებში საკუთარი შემოქმედებით პესიმიზმსა და ანტი-სოციალისტურ განწყობებს თესავენ, პერსონა ნონ-გარტად ცხადდებიან!

***(ნათდება ბორბალი, რომელზეც მჭედელი შემომდგარა. ბორბლის ძირში დედა და შვილი გაყინულა, ფეხებთან წიგნების დასტა და მოზრდილი რკინის ვედროები უწყვიათ)***

 **ყასაბი \_** მაშ ასე, კარგად დაიმახსოვრეთ:

***(კითხულობს)***

ივან ალექსანდრეს ძე ბუნინი..

**დედა-შვილი \_** ბუნინი..

***(წიგნს ხევენ და ვედროში აგდებენ)***

**მჭედელი** \_ ბორის ლეონიდეს ძე პასტერნაკი..

**დედა-შვილი \_** პასტერნაკი..

***(წიგნს ხევენ და ვედროში აგდებენ)***

**მჭედელი \_** სერგეი ალექსანდრეს ძე ესენინი..

**დედა-შვილი\_** ესენინი..

***(წიგნს ხევენ და ვედროში აგდებენ)***

**მჭედელი \_** ალექსანდრ ალექსანდრეს ძე ბლოკი..

ნიკოლოზ ალექსანდრეს ძე ბერდიაევი..

ოსიპ ემილის ძე მანდელშტამი..

ვსევლოდ ემილის ძე მეიერხოლდი..

ალექსანდრ სერგეის ძე ბელი..

ფიოდორ ივანეს ძე შალიაპინი..

ვასილ ვასილის ძე კანდინსკი..

სერგეი ვასილის ძე რახმანინოვი..

იგორ ივანეს ძე სიკორსკი..

ალექსანდრ ივანეს ძე კუპრინი..

ვლადიმერ ვლადიმერის ძე ნაბოკოვი..

იოსიფ რუვიმის ზე ხეიფეცი..

იგორ ფიოდორის ძე სტრავინსკი..

მიხეილ საბას ძე ჯავახიშვილი..

პაოლო ჯიბრაილის ძე იაშვილი..

ტიციან იუსტინეს ძე ტაბიძე..

ევგენი სიმონის ძე მიქელაძე..

სანდრო ვასილის ძე ახმეტელი..

***(სიას ურნაში აგდებს. კოჭლი და მოსწავლე დაწუნებულ ლიტერატურას ცეცხლს უკიდებენ)***

ნებისმიერი მოქალაქე, ვინც ჩამოთვლილი ავტორების ნამუშაევართა გაცნობა-გავრცელება-პოპულარიზაციით დაკავდება, სასჯელის უმაღლესი ზომით, დახვრეტით დაისჯება!

***(აქტივისტები სამხედრო ნაბიჯით დარბაზს ტოვებენ ბორბალი ქვრება)***

**11 ლიზას და ივანის შერიგება**

**ლიზა *(ტანსაცმელს ჩემოდანში აწყობს) \_*** კაბები ჩავაწყვე.. წინდები.. უნიფორმაც..

***(შეშდება)***

ღმერთო ჩემო.. ღმერთო ჩემო, ეს როგორ დამემართა?!

***(ჩემოდანზე ჩამოჯდება)***

ჭირვეული ბავშვივით ისტერიკა მოვაწყვე და ორივეს გული ვატკინე.. არა, ეს ბეჭდის მიგდება მაინც რაღა იყო?!

***(ფეხზე წამოხტება, ჩემოდანს ეჭიდება და მის დაკეტვას ცდილობს)***

ეგოისტი ვარ.. ნამდვილი ეგოისტი.. ბიძაც და ივანიც თავზე მევლებიან და თვალებში შემომციცინებენ.. მე უმადური კი?!

***(ჩემოდანს ფეხს წაკრავს)***

არა, სასწრაფოდ ორივეს მუხლებში უნდა ჩავუვარდე, მოვუბოდიშო და შემოვირიგო, თორემ..

***(გასასვლელისკენ გარბი და ივანს ეჯახება)***

 ივან?!

**ივანი \_** ჰო, ჰო, ეს ისევ მე ვარ და გაქცევის უფლებას არ მოგცემ, ვიდრე ბოლომდე არ მომისმენ..

**ლიზა  *\_*** არა.. არა.. ეს შენ მომისმინე, საყვარელო..

***(მის ხელს წვდება)***

ვიცი, ვიცი, უაზროდ ავფეთქდი და უსამართლოდ მოგექეცი.. რა ვქნა, ვაღიარებ, მე ერთი თავნება გოგო ვარ, რომელიც ვერა და ვერ გაიზარდა, მაგრამ ეს არ ნიშნავს, რომ არ მიყვარხარ..

**ივანი \_** რას ამბობ, რას.. პატიებას იქით უნდა გთხოვდე..

***(უჩოქებს)***

გაიგე, შენ ჩემი სუნთქვა ხარ, მზე, მთვარე, ვარსკვლავები და ამ ყველაფერს თუ დავკარგავ, თავს წამითაც არ ვიცოცხლებ!

***(ტირის)***

**ლიზა \_** კარგი, კარგი, ნუ მაშინებ.. აი ხომ ხედავ, გავიბუტეთ და მალევე შევრიგდით..

**ივანი \_**  გინდა მითხრა, რომ..

**ლიზა \_** რა თქმა უნდა, რა თქმაუნდა, შენ ახლა ბარგის ჩაალაგებაში მომეხმარები, მერე სადგურამდე მიმაცილებ და ლაიფციგში გამამგზავრებ.. მე იქიდან უსაშველოდ გრძელ, მოსაწყენ წერილებს მოგწერ და შენს პასუებხს დაველოდები.. შემპირდი, რომ არ დაიზარებ და ხშირ-ხშირად მომიკითხავ..

**ივანი \_** და ჩვენი ნიშნობა?!

**ლიზა \_** არდადეგები დამეწყება თუ არა, დავბრუნდები და ნიშნობასაც მაშინათვე ვიზეიმებთ, სულელო!

***(ეხვევა)***

**ივანი *(სიხარულით) \_*** ო, ლიზა.. ლიზა.. შენ მე ბედნიერ კაცად მაქციე..

***(ხელში აიტაცებს და ატრიალებს. მუსიკა. ივანი \_ მუსიკა. ივანი \_ ყიჟინით)***

მჯერა.. შენი წყალობით, ახლა უკვე ნამდვილად მჯერა სასწაულის..

***(აცეკვებს)***

**ლიზა *(ღიმილით) \_*** მართლა?!

**ივანი \_** ჰო, მართლა, მართლა, რადგან როგორც პროფესორი ამბობს, მთავარია მოვისურვოთ და ზღაპარი რეალობად იქცევა!

**ლიზა \_** ო, მაშინ ვისურვებდი.. ვისურვებდი, რომ შენ, ბიძა, ჩემი შარიკი, ერთი სიტყვით, ყველა, ვინც მიყვარს, ყოველთვის გვერდით მყავდეთ!

**ივანი \_** გეყოლებით კიდეც.. აუცილებლად გეყოლებით, საყვარელო!

***(ცეკვა-ცეკვით სცენიდან გადიან)***

**12. სადგური**

***(მატარებლის კივილი და ბორბლების კაკუნი. მუსიკა. ნათდება შემაღლებულ პლატფორმა, ზედ ქანდაკებებივით გაყინული მგზავრებით \_ მოხუცი ცოლ-ქმარი ჩამოდნის კიდეზე საწყლად ჩამომჯდარა; პროფესორი, ივანი და ლიზა, ძაღლით ხელში, ერთმანეთს ჩახუტებიან; ხანშიშესული მამაკაცი სიგარეტს აბოლებს; ორი ახალგაზრდა მღვდელის წინ ჩაჩოქილა. მღვდელს მათ თავებზე ხელები დაუწყვია და ლოცვას ბუტბუტებს. თოვლის ფანტელებში გახვეულ მაყურებელთა დარბაზში შეიარაღებული ბადრაგი ტყვეებს ერეკება და პირდაპირ მიწაზე ყრის)***

***(ტყვეები \_ რეციდივისტი, პოეტი, ოფიცერი, გრაფი, გრაფინია, მასწავლებელი, ბერი)***

**რეციდივისტი *(წებოს პარკში ცლის და ჭლექიან პოეტს უწვდის) \_*** აი შეიყნოსე, პოეტო, მოგეშვება!

**ოფიცერი \_** სულ გაგიჟდი ხომ?!

***(პარკს ხელიდან სტაცებს)***

არ ვიცი, იმ შენს კოლონიაში რას დაგაჩვიეს, მაგრამ ჩვენთან ეგეთები არ გაგივა!

**რეციდივისტი \_** ამ წებოში მთელი ათი ჩერვონეცი ვდღლიზე, ძმაო.. არ გინდა და ნუ გინდა, კი არ გაძალებ!

***(პარკი ცხვირთან მიაქვს და წებოს სურნელს ღრმად შეისუნთქავს)***

**პოეტი *(ხველებით) \_*** რას მოვესწარი, ტოქსიკომანის საზოგადოებაში უნდა ამომხდეს სული!

**გრაფი*(ბეჭებზე ხელს უბრახუნებს)*\_**  ისუნთქე.. ღრმად ისუნთქე!

***(პოეტი ქშენით სუნთქავს)***

აბა, უკეთ ხარ?

**პოეტი \_** ეჰჰ, ჩემი მტერი იყოს ასე, თავადო.. ბოლო დღეებია სისხლი ამომაქვს ნახველთან ერთად.. ბანაკამდე ვერ ჩავაღწევ!

**მასწავლებელი \_** რა მნიშვნელობა აქვს, ჭლექი მოგვკლავს თუ უიმედობა, მეგობარო..

**ბერი \_** ჰო, გუშინ ამათ საუბარს მოვკარი ყური, მეფის ოჯახის ამოწყვეტა არ იკმარეს ამ უღმერთოებმა და ახლა დედა ეკლესიას შეესივნენ დამშეული ტურებივით.. საკათედრო ტაძარში შეცვენილან.. წირვა სრულდებოდა და სავსე იყო ხალხით.. პირდაპირ ლოცვისას გაუხსნეს მრევლს ცეცხლი.. კაცები, ქალები, მოხუცები, მცირეწლოვანი ბავშვები მოწყვეტილი თავთავებივით ცვივოდნენო ქვის ფილაქნებზე..

**გრაფინია \_** ეგრეა.. ეგრე.. მთელი ღამე გვამებს ყრიდნენ თურმე მდინარეში..

**კრიალოსანიანი მორწმუნე \_** ყვავ-ყორნებიც ამიტომ ჩხავიან.. იკრეს ლეშის სუნი მტაცებლებმა..

**გრაფი** \_ ეე, ჩვენს თვალწინ, ბნელეთში იძირება ეს ქვეყანა და გამნმკითხავი არავინაა..

**ოფიცერი \_** აბა რა იქნება, მზეს შავი სუდარა ჩამოვაფარეთ და ვეღარ გვათბობს..

***(პოეტს წყალს წვდის)***

შენ რას იტყვი, პოეტო?!

**პოეტი *(ხველებით) \_***  მე კი ნამდვილად ვერ მოვესწრები, მაგრამ ადრე თუ გვიან, სინათლის სხივი გზას იპოვნის და ჩვენს სარკმელშიც შემოანათებს..

**რეციდივისტი *(ირონიულად)* \_** ჰაჰაჰააა.. და გჯერა შენ ახლა ამ შენი ნაბოდვარის?!

***(წებოს იყნოსავს)***

**პოეტი \_** ეს შენისთანა წყალწაღებულებს არ ჯერათ არაფრის, თორემ მე დიახაც რომ ზუსტად ვიცი \_ მზე არის ერთი და დააბიჯებს ყველა ქალაქში..

**რეციდივისტი \_** კიიი, კიიი, ძალიან რომ გაჭერს, ეტყობა,მაგიტომაც აიკიდე ჭლექი!

***(წაბოს იყნოსავს)***

**პოეტი *(საყელოში წვდება, სისინით) \_***  მაგდენსაც ვერ ხვდები, შენი მნათობი ხორცს და ძვალს ათბობს, ჩემი კი გულსა და სულს..

**რეციდივისტი \_** ეე.. ეეე... ხელი გამიშვი!

**პოეტი \_** შენი მზე ღუბლებს რომ ეფარება, დედამიწაზე ზამთარი ისადგურებს, ჩემი მზის ქვეშ კი მარადიული გაზაფხულია!

***(ფეხზე დგება, მოახლოვებული ბადრაგის გასაგონად)***

ჰო.. ჰოო.. მზე არის ჩემი.. მზე არის ჩემი.. მზე არის ჩემი და მე მას არ მივცემ არავის!

***(ბადრაგი იარაღის ტარს ბეჭებში უბრახუნებს)***

**პოეტი *(გამომწვევად) \_*** არც ერთი საათით, არც ერთი სხივით, არც ერთი მზერით – არასდროს, არავის.

***(ბადრაგის წიხლისგან მიწაზე პირით იშოტება; ლუღლუღით)***

დაე, დაიღუპონ ქალაქები უსასრულო ღამეში!

***(თავში კონდახი ხვდება)***

**ოფიცერი *(ფეხზე ხტება) \_*** ხელებში დავიჭერ, რომ არ გაბედოს იტრიალოს მრუდე თაღებში.

**გრაფი *(ფეხზე ხტება) \_***დაე, დამეწვას ხელები, ტუჩები, დამეწვას გული!

**გრაფინია *(ფეხზე ხტება)* \_** გავეკიდები მის ნაკვალევს, თუკი გახდება მზე ღამეული.

**მასწავლებელი *(ფეხზე წამოხტება)* \_** მზევ, შენ ხარ ჩემი..

**ბერი \_** და მხოლოდ მე ვარ მფლობელი შენი!

**პირველი ბადრაგი *(ისვრის)* \_** ხმა.. კრინტი, თორემ ადგილზე მიგახვრეტთ!

**მეორე ბადრაგი \_** ადგა.. ადგა!

**მეორე ბადრაგი *(დაბრუებულ რეციდივისტს ექაჩება) \_*** შენ რა წითელი კოჭი ხარ?!

**რეციდივისტი *(ეხვევა)* \_** კოჭიც ვარ, პროჭიც ვარ, ბოზიც ვარ, ამთი გადამკიდე, ძმობილო!

***(მიწისკნ ცურდება და ხვრენს)***

**მეორე ბადრაგი *(იხრება და პირაღმა აბრუნებს)* \_** ზეზეულად ჩაეძინა ამ არანორმალურს!

***(ანჯღრევს)***

გაიღვიძე.. გაიღვიძე, ღორო!

**პირველი ბადრაგი \_**  შეეშვი.. ეგ ისეთ კაიფშია, მატარებლამდე საკუთარი ფეხით მაინც ვერ მიაღწევს.. ზურგით თრევას კი ნამდვილად არ ვუპირებ.. ჰოდა, ეგდოს და გაითოშოს ამ ყინვაში!

***(ტყვეებს)***

რას მომშტერებიხართ, იარა.. იარა!

**მეორე ბადრაგი \_** ერთი.. ორი.. სამი.. ერთი.. ორი.. სამი!

***(ტყვეები სცენას ტოვებენ)***

**მღვდელი ­\_** უფალო, შენ გვიშველე და დაგვიფარე!

***(პირჯვარს იწერს, ჩემოდანს წვდება და ბორბალზე შეაბიჯებს, მას სხვა მგზავრები მიყვებიან. ლიზა ივანსა და პროფესორს ეხვევა; შარიკს თავზე კოცნის, ივანს გადასცემს და ბორბალის კიბეზე დგება.ბორბალი ტრიალებს და მგზავრები დაბლა ეშვებიან)***

**პროფესორი *(ცრემლის წმენდით) \_*** ეჰჰ, გვტოვებს ნაღები საზოგადოება.. ჩვენი ჩიტუნაც მიფრინავს.. მაგრამ იმედია, რომ მათგან განსხვავებით, მალე ევროპულად განსწავლული უკან დაგვიბრუნდება და თავისი ცოდნით სამშობლოს რაღაცით მაინც წაადგება.. მშვიდობით, შვილო!

**რეციდივისტი *(თავს წევს; საშინელი ხროტინით)* \_** მშვიდობიიით!

***(თავქვე ემხობა)***

**პროფესორი *(ივანს) \_*** რა ჭირს, თუ იცი?!

**ივანი \_** რა უნდა ჭირდეს, ფხიზელი არ იქნება, როგორც მთელი რუსეთი!

**პროფესორი \_** არ ვიცი, შეიძლება მართალიც ხარ, მაგრამ სჯობს, საკუთარი თვალით დავრწმუნდეთ..

***(კიბეებზე ჩამორბის და რეციდივისტისკენ მირბის)***

მახსოვს, წლების წინ პარკში აი ასე პირდაპირ ტალახში განრთხმულ უცნობს გვერდზე ისე ჩავუარე, ნაბიჯიც კი არ შემინელებია.. ნაბახუსევი მეგონა ისიც.. არდა, გული გასკდომია საწყალს..

**ივანი \_** საიდან გაიგეთ?

**პოფესორი \_** საიდან და ჩემი ნათესავი აღმოჩნდა ის კაცი.. ჰოდა, გამოდის, რომ გულგრილობის გამო, სასიკვდილოდ გავიმეტე!

***(რკინიგზელს პულსს უსინჯავს)***

პულსი სუსტად ესინჯება, ივან.. ძლივსღა სუნთქავს.. ჰე, რაღას უცდი, ავწიოთ.. ავწიოთ და როგორმე კლინიკაში გადავიყვანოთ.. იქნებ, მოვასწროთ და გადარჩეს კიდეც!

***(მუსიკა. პროფესორი და ივანი რკინიგზელს წევენ და კულისებში გაყავთ)***

**13. გზა კლინიკამდე**

***(სასწრაფოს მანქანების წივილი. გულის ფეთქვის ხმა. ნათდება პლატფორმა, რომელზეც მედ-პერსონალი ირევა)***

**I თეთრხალათიანი *(ტელეფონში) \_***ალო.. ალო.. ანესთეზიოლოგს დამაკავშირეთ.. საგანგებო სიტუაციაა.. ფილიპ ფილიპის ძეს მძიმე ავადმყოფი მოყავს!

**II თეთრხალათიანი** \_ საკაცე.. აბა, თუ მოიფიქთოთ და საკაცე მიაშველოთ.. დაყრუვდით?!

**III თეთრხალათიანი *\_***  ჟანგბადის ბალონები.. ჟანგბადის ბალონები ვინ შეინახა.. ეს დაცლილია.. ახლები სად აწყვია, ხალხნო?!

***(ნათდება დარბაზი, რომელსაც სანიტრები ჭრიან)***

**I სანიტარი *(დარბაზში; ხელში საკაცით) \_*** ეცადე, წნევა დაურეგულირო!

**II სანიტარი \_** ვერ ვიჭერ, ვერა - ამ ოჯახაშენებულს.. თითქმის ნოლამდე დაეცა!

**III სანიტარი *(ხელში საკაცით) \_*** დეფიბლირატორი.. დეფიბლირატორი გამოიყენე, უვიცო!

***(საკაცეს მიწაზე ჩამოდგამს. II სანიტარი ავადმყოფს დეფიბლირატორის კაბელს გულზე უმაგრებს)***

**II სანიტარი *(ავადმყოფს)* \_**  მიდი, იბრძოლე.. ბოლომდე იბრძოლე, ვაჟკაცო.. საოპერაციომდე სულ რაღაც მეტრებიღა გვრჩება და ახლა რომ ფეხები გაფშიკო, ფილიპ ფილიპის ძე ცოცხლად შეგვჭამს!

***(თეთრხალათიანები საკაცეს წვდებიან და დარბაზს ტოვებენ)***

**14 ოპერაცია**

***(ნათდება სცენა \_ ოთახში ზინა დაფუსფუსებს)***

**ზინა *(უკამაყოფილოდ) \_*** ღმერთო, ღმერთო, ძილიც არ მაცალეს, საწოლიდან წამომაგდეს, რომ ეს წუნკლიანი საოპერაციოდ მოვამზადო.. ა, ბატონო, დავაძინე, თუმცა მერჩივნა, საერთოდ მომეკლა..

***(თეთრ ზეწარში გახვეულ ძაღლს მაგიდაზე აწვენს)***

რაც აქ მოეთრა, მოსვენება დავკარგე.. სულ ველოდები, რომ მომეპარება და მიკბენს..

***(პროფესორი და ივანი ოთახში საკაცეს შემოაგორებენ)***

**პროფესორი \_** როგორც იტყვიან, ზოგი ჭირი მარგებელია.. მართალია, ამას ვერაფრით დავეხმარეთ, მაგრამ ექსპერიმენტისათვის არაჩვეულებრივი დონორი შეგვრჩა ხელში!

***(საკაცეს ზეწარს გადააძრობს)***

**ზინა *(სუსტი ხმით) \_*** ეს.. ეს რა არის?

***(იკეცება)***

ვაი!

**ივანი *(მის დაჭერას ასწრებს) \_*** არ გაბედო და გულის წასვლა არც კი გაიფიქრო!

***(ლოყებზე ხელებს უტყაპუნებს)***

რა იყო, აქამდე გვამი არ გინახავს, თუ რა ხდება?!

**ზინა \_** ჰო მაგრამ, ჩემს სახლში?!

**პროფესორი *(მხიარულად) \_*** შენსაში არა, ზინა \_ ჩემსაში, ჩემსაში.. და საერთოდაც, თუ არ გინდა, რომ უმუშევარი დარჩე, თავი ხელში აიყვანე და ინსტრუმენტები გამოხარშე!

**ივანი *(ფოტო-აპარატს წვდება) \_*** მე არქივისთვის ფოტოებს გადავიღებ, პროფესორო!

***(ფოტოებს იღებს)***

**პროფესორი *(ხელების ფშვნეტით) \_*** ისე, ეძებდე და ჰპოვებდეო, ჩვენზეა ნათქვამი..

***(გვამს ათვალიერბს)***

სრულიად ახალგაზრდა, დაახლოებით 30-35 წლის, ტიპური სლავური გარეგნობის, კუნთმაგარი მამაკაცი..

**ბორმენტალი -** და თანაც უპატრონო..

**ზინა *(პირჯვრის წერით)*\_** საწყალი!

***(პროფესორს თეთრი ხალათს აცმევს)***

**პროფესორი \_** რას ამბობ, საწყალები ჩვენ ვართ, ძვირფასო\_ მე, შენ, დოქტორი ბორმენტალი \_ ვისაც სიცოცხლე გვწყურია, მაგრამ ან უკურნებელი სენით, ან უბედური შემთხვევის წყალობით, ანაც სიბერის გამო ვიღუპებით.. ამ.. ამ..

***(ზინას ხელებს უშვერს. ქალი ლატექსის ხელთათმანებს აცმევს)***

**ივანი \_** ქალამანა..

***(ხალათს იცმევს)***

**პროფესორი \_** დიახ ბატონო, ქალამანა-ფოსტალამ კი, ძალით მოიკლა თავი.. ფეხსაცმლის წებო იმდენი იყნოსა, რომ გული გაუჩერდა..

**ზინა *(ხელსაწყოებს ყუთიდან ლანგარზე ალაგებს) \_*** არ ვიცი, არ ვიცი, აპოლონ ბორდელელივით კი გამოიყურება დაა..

**ბორმენტალი \_** ბელდერელივით, ზინა.. ბელ-დე-რე-ლი!

**ზინა \_** ნუ, როგროცაა..

***(დანანებით)***

ეეეჰ, რა დაწყობილი ნაკვთები აქვს!

**პროფესორი *(სიცილით) \_*** ყველაფერი ოქრო როდია, რაც ბრწყინავს, ჩემო კარგო.. ეგ შენი ოლიმპოელი ღვთაება კაცის მკვლელობისთვის, არც მეტი, არც ნაკლები, ოთხჯერაა ნასამართლები..

**ზინა *(ინსტრუმენტები ხელიდან უვარდება) \_*** შეუძლებელია!

**პროფესორი \_** ექიმო ბორმენტალ, დამემოწმეთ!

**ივანი \_** დიახ, სამწუხაროდ, 9 წლისამ საკუთარ დედას საყვარელთან შეუსწრო და ნაჯახით აკუწა..

**პროფესორი *\_*** 15 - სამ მოძალადე მამა ჭაში ჩააყუდა და ჩაახრჩო..

**ივანი \_** რის გამოც კოლონიაში ამოაყოფინეს თავი..

**პროფესორი \_** იქ ჯერ ზედამხედველი მოგუდა..

**ივანი \_** შემდეგ კი საეროდაც თანა კამერელებს დაერია..

**პროფესორი \_** ასე რომ ზინა, როგორც ხედავ, ამ ნატიფ სხეულში სატანა სახლობდა..

**ივანი *(მხარზე ხელს უტყაპუნებს)*\_** ამიტომაც, გული ნუ დაგწყდება..

**პროფესორი \_** პირიქით, ჩათვალე, რომ მე მას ხელახლა დაბადების შანსს ვაძლევ.. მისი ტვინის ნაწილს და სათესლე ჯირკვლებს ჩვენს შარიკს ვაჩუქებ და ისეთ ჰიბრიდს შევქმნი, რომლის გულიც სიკეთითა და სიყვარულით იფეთქებს!

**ზინა *(პირჯვრის წერით)* -** უფალო აპატიე, უფალო შეუნდე, რამეთუ არ უწყის, რა შარში ეხვევია!

**პროფესორი -** შარის რა მოგახსენო, მაგრამ უდიდესი აღმოჩენის ზღვარზე რომ ვდგავართ, ფაქტია!

***(სახეზე დოლბანდს იფარებს და რადიოს რთავს)***

აი ნიშანიც - ჩემი უსაყვარლესი ნაწარმოები, რომელიც ყოველთვის ოპტიმიზმით მმუხტავს!

***(ხელებს დირიჟორივით აქნევს; ღიღინით)***

დავიწყოთ!

***(თავად გვამთან, ივანი კი ძაღლთან დგება. იწყება ოპერაცია)***

**პროფესორი -** 20 მილიგრამი ფიზიოლოგიური ხსნარი!

***(ზინა შპრიცს ჯერ პროფესორს, შემდეგ კი ივანს მიურბენინებს)***

ლანცეტი!

***(ზინა ორივეს ლანცეტს აწვდის)***

ივან, მე გამწოვს დავიჭერ, შენ ღრმული ტამპონით ამოასუფთავე!

***(ივანი პროფესორის მაგიდასთან გადარბის და ჭრილობას მარლით ამუშავებს)***

რეტრაქტორი!

***(ზინა რეტრაქტორს მიურბენინებს. ივანი იმ მაგიდას უბრუნდება, რომელზეც ძაღლია, ცხოველს ორგანოებს აცლის და ზინას გადასცემს. პროფესორი გვამიდან ამოკვეთილ ჰიპოფიზსა და სათესლე ჯირკვლებს ძაღლისკენ მიარბენინებს)***

**ივანი \_** პროფესორო, არ ფეთქს.. გული.. გული გაუჩერდა!

**პროფესორი \_** ხელოვნური სუნთქვა და მასაჟი!

***(ივანი ძაღლს ხელოვნურ სუნთქვას უტარებს, პროფესორი - მასაჟს)***

**ივანი \_** ამუშავდა.. ამუშავდა!

**პროფესორი \_** ძალიანაც კარგი.. ახლა შენ იმას მიხედე, მე ამას გავკერავ!

***(ივანი გვამთან გადაინაცვლებს)***

 **პროფესორი** \_ კეტგუტი!

***(პროფესორი და ივანი გადაჭარბებულად დიდი მოძრაობებით ჭრილობებს კერავენ. ზინა მაკრატლით ძაფებს ჭრის)***

აბა, რამდენი წუთი დაგვჭირდა?!

**ზინა *(საათს დაყურებს) \_*** ხუთი, პროფესორო!

**პროფესორი \_** მშვენიერია.. მშვენიერი!

***(ივანს ხელს ართმევს)***

გილოცავთ, კოლეგავ, დღეს ჩვენ მედიცინის ისტორიაში ახალი ფურცელი ჩავწერეთ!

***(ხელკავს გამოსდებს და კულისისკენ მიყავს)***

**ივანი \_**  გენიოსი ხართ.. ნამდვილი გენიოსი, პროფესორო!

***(გადიან)***

**ზინა *(ოთახს პირჯვარს წერს) \_*** მოგვეზღვევა.. ამ მკრეხელობისთვის სასტიკად დავისჯებით!

***(გადის)***

**მეორე მოქმედება**

**1 პრესკონფერენციაზე შარიკოვი ცოცხლდება**

*(****მუსიკა. საოპერაციო მაგიდასთან პროფესორსა და ივანს ჟურნალისტები ეხვევიან და ფოტოებს უღებენ)***

**პროფეორი *\_*** საკმარისია, კამერების წინ დილიდან ვპოზიორობთ.. არადა, ეს პრეს-კონფერენციაა და არა ფოტო-სესია.. ასე, რომ საქმეს დავუბრუნდეთ და ჩემს კოლეგას მოვუსმინოთ..

**ივანი *(ბლოკნოტში იხედება) \_*** მაშ ასე ბატონებო და ქალბატონებო, ზუსტად ერთი კვირის წინ, აქ \_ ამ კლინიკაში, სრულიად ახალი მეთოდის გამოყენებით, უნიკალური ოპერაცია ჩატარდა.

**პირველი ჟურნალისტი \_** დაგვიკონკრეტეთ, რას გულისხმობთ?!

**ივანი \_**  პროფესორმა პრეობრაჟენსკიმ ქლოროფორმის ნარკოზის ქვეშ მყოფ ქუჩის მაწანწალა ძაღლს გარდაცვლილი მამაკაცის სათესლე ჯირკვლები და ჰიპოფოზო გადაუნერგა.

**მეორე ჟურნალისტი \_**  სად ცხოველი და სად ადამიანი, თქვენ ალბათ ხუმრობთ?!

**ივანი \_** არ ვიცი, არ ვიცი, ხუმრობა რამდენად შეიძლება ეწოდოს აი ამ უცნაურ მეტამორფოზს!

***(საოპერაციო მაგიდაზე დასვენებულ სხეულს ზეწარს გადახდის)***

**მესამე ჟურნალისტი \_** ეს.. ეს ვინ არის?!

**მეოთხე ჟურნალისტი \_** ერთი შეხედვით ადამიანს გავს, თუმცა კანი ბალნით აქვს დაფარული..

***(ბალანს აძრობს)***

 რომელიც შეხებისთანავე სცვივა!

**მეხუთე ჟურნალისტი *\_*** ცალ ხელზე ბრჭყალები, მეორეზე კი ფრჩხილები, თვალებს არ ვუჯერებ!

**პროფესორი *(მუტანტს პირს უღებს) \_*** ახლა ეშვებს დააკვირდით!

***(ჯიბიდან პინცეტს იღებს და ეშვს აძრობს)***

ხედავთ, ამოვაცალე თუ არა, მათს ნაცვლად კბილები ამოიზარდა!

***(მინიატურულ ფარანს პირის ღრუში ანათებს)***

**პირველი ჟურნალისტი \_** წარმოუდგენელია.. უბრალოდ წარმოუდგენელი!

***(ფოტოს უღებს)***

**პროფესორი \_** ჯერ სად ხართ, ძვირფასებო..

***(რადიოს რთავს)***

საკმარისია, მუსიკა გაჟღერდეს და მყისიერად რეაგირებს..

***(მუტანტს კონვულსიები ეწყება)***

**შარიკოვი *(ყეფით)* \_** აააა.. ავ.. ავ.. ავი.. ავი.. კა.. კა.. კა.. კატა.. გაწყდა მისი ჯიში.. უნდა დვიჭირო.. ტომარაში ჩავაგდო და მოგვუდო.. მოკვდი.. ამოიხრჩე.. ჩაძაღლდი, სატანავ!

***(მაგიდიდან გადმოხტება და წარმოსახვით კატებს დასდევს)***

აუცვი!

***(კატას წიხლს ურტყამს)***

დაახვიე.. აითესე.. ავ.. ავ.. ააავ!

**ივანი \_** ფუ.. ფუ.. შარიკ!

***(ქილიდან სოსისს იღებს და შარიკს უწვდის)***

კატებს შეეშვი და აი ეს მიირთვი!

***(შარიკი ორზე დგება, ენას აგდებს და ხელებს თათებივით აქნევს)***

თამამად.. თამამად.. სოსისი შენია!

***(შარიკი სოსისს მოიგდებს და სულმოუთქმელად სანსლავს)***

**პირველი ჟურნალისტი \_** ლოგიკური აზროვნებისა და დანაწევრებული მეტყველების ნიშნები უდავოდ სახეზეა..

**მეორე ჟურნალისტი \_** თუმცა, ქცევით თუ ვიმსჯელებთ...

**პროფესორი \_** მოთმინება, ბატონებო.. მოთმინება..

***(რადიოსთან მიდის და ღილაკს ატრიალებს)***

როგორც სჩანს, ეს კომპოზიცია უარყოფითი გამაღიზიანებელი აღმოჩნდა მისი ჯერაც ჩამოუყალიბებელი ფსიქიკისათვის.. ახლა დავაკვირდეთ, შიცვლება თუ არა რეაქციათა ჯაჭვი, მელოდიის შეცვლისას..

***(მელოდია იცვლება. შარიკვი ჭამას თავს ანებებს და ცეკვავს. მელოდია კვლავ იცვლება \_ შრიკი მსოფლიოს ყველა სტილს იოლად ერგება. ივანი ყოველდღიური მოქმედებების დემონსტრირებას იწყებს \_ თმას ივარცხნის, ცხვირს იხოცავს, ფეხსაცმელს ისუფთავებს. შარიკი ყველაფერს დამახინჯებულად იმეორებს. ივანი უსწორებს. პროფესორს შარიკი მაგიდისკენ მიყავს და სუფრის ეტიკეტს ასწავლის. ივანი თავის დაკვრაში ამეცადინებს)***

**ჟურნალისტები \_** ბრავოოო.. ბრავოო!

**შარიკი *(შეშდება) \_*** ხორცი.. ხორცი.. სუნი მეცა.. სადღაც ქათამს ხარშავენ!

***(ყნოსვა-ყნოსვით კულისში შერბის)***

**ივანი \_** ფუ, ფუ, შარიკ!

***(მისდევს; ჟურნალისტები, აპარატების ჩხაკუნით, მიყვებიან. მტვრევისა და ზინას კივილის ხმა)***

**პროფესორი *\_*** წარმატება \_ წარმატებად, მაგრამ ჩემს ლიზას რა მივწერო.. ჰმ, არც არაფერი.. ჯერ-ჯერობით თავს შევიკავებ.. დაბრუნდეს ბავშვი უცხოეთიდან და მერე ავუხსნი..იმედია, დრო ყველაფერს თავის ადგილზე დაალაგებს!

***(გადის)***

2. **დედობის უფლების ჩამორთმევა**

***(მუსიკის ფონზე შემოდიან სახმმართველობის წევრები, სკამებით ხელში და მწკრივზე სხდებიან)***

**ლუდა \_** მაშ ასე მეგობრებო, დღეს დღის წესრიგში ორი საკითხი გვაქვს.

**ლოთი \_** მოგვახსენეთ..

**ლუდა *\_*** ვაგზლის ტერიტორიაზე ჩანერგილი ჩვენი აგენტები, რკინიგზელთა შორის, ანტი-სოციალისტური განწყობების გაძლიერებაზე მიგვითითებენ და სასწრაფოდ ჩვენთან შეხვედრას მოითხოვენ..

**ლოთი \_** შევხვდეთ მერე!

**ლუდა *(კულისისკენ)* \_** გოგოებო, შემოდით!

***( ჩნდება სამეული: კლარას ახალგაზრდა ქალისთვის ხელი ჩაუვლია და კომისიის წევრებისკენ მოათრევს; როზა ბავშვის ორადგილიან ეტლს მოაგორებს. ტირილის ხმა)***

**ახალგაზრდა ქალი *(კლარას)* \_** ფრთხილად.. ფრთხილად, შემოგევლე.. ეტლი არ ამოგიყირავდეს და არ დამღუპო!

**როზა \_** ჰაჰ, ამთი ბედი რომ გაღელვებდეს, ასეთ სახელებს კი არ შეურჩევდი!

***(ტირილის ხმა ძლიერდება)***

**კლარა *(ეტლს ანჯღრევვს) \_*** სუუ.. სუუ.. სუუ.. მორჩით ჯღავილს!

**ლოთი \_** მისამართი ხომ არ შეგეშალათ, ქალებო?!

**ტახი *\_***  ეს უსახლკაროთა პროფკავშირების კრებაა დაარა ბაგა-ბაღი!

**როზა \_** ნუ ბრაზობ, შეცხენ.. ეგ რომ ვიცით, მაგიტომაც მოგაკითხეთ!

**კლარა \_** ჰოო, ისეთი სტრაშნი ამბავი უნდა გითხრათ, თმები ყალყზე დაგიდგებათ!

**როზა \_** ja, ja, ნაჩალნიკო..

***(ბავშვები ეტლიდან ამოყავს)***

 ამ შავრაზმელმა ამ ოქროს ბიჭებს მომავალი მოუსპო..

***(ბავშვები პერანგზე აფსავენ; როზა ქალს)***

მომაშორე ეს ქვეშაფსიები!

**ახალგაზრდა ქალი *(პატარებს ეტლში აბრუნებს)*\_** ჩუუ, ჩუუ, მიქაელ.. ნუ ტირი, გაბრიელ.. ცოტაც მოითმინეთ და სახლში წავალთ!

**ტახი \_** გაბრიელ?!

**ლუდა \_** მიქაელ?!

**ლოთი \_** და რა რო?!

**ლუდა *(ყურჩი უჩურჩულებს) \_*** ეგენი მთავარანგელოზები არიან, უფროსო!

**ლოთი *(ფეხზე დგება) \_*** ოოო, მაშინ ეს სერიოზული პრობლემაა!

**კლარა \_** ჩვენც მაგას არ გიხსნით?!

**ლოთი *(ქალს უახლოვდება)* \_** ნუთუ არ გასწავლეს, უგუნურო, რომ რელიგიაოპიუმია, ბიბლია კი ინსტრუმენტი, რომელიც მუშათა კლასს ტვინებს ურეცხავს და მონობას აგუებს.. ახლა თვალი გამისწორე და მიპასუხე, როგორ გაბედე ამ უცოდველი არსებებისთვის ამ.. ამმმ..

**ლუდა \_** მკრეხელური..

**ლოთი \_** დიახ, დიახ, მკრეხელური სახელების დარქმევა?!

**ახალგაზრდა ქალი \_** მაპატიეთ, დამინდეთ, შემიწყალეთ.. არ ვიცოდი, რას ვაშავებდი.. გაბრიელი მამაჩემი იყო, მიქაელი \_ მამამთილი.. ჰოდა, ვიფიქრე, მათ ხსოვნას პატივს მივაგებ- მეთქი დაა...

**ლოთი *(ღრიალით)*\_** ცუდად იფიქრე და ამიტომაც დაისჯები!

***(ლუდას)***

მიდი, შეუდგინე აქტი, რომ დედობის უფლება ჩამოერთვას!

**ახალგაზრდა ქალი \_** ვაიმე.. ვაიმე.. რას შვრებით, ხალხნო.. მიქაელ, გაბრიელ, მოგიკვდათ უტვინო დედა, შვილებო!

***(ლოთს მუხლებში უვარდება)***

ოღონდ ამათ ნუ წამართმევ და მიწას, მიწას შევჭამ.. რასაც მოისურვებთ, იმას დავუძახებ..

**ლუდა \_** ჰმ, მე პირადად პროტესტი და ბარიკადა მომწონს..

**კლარა \_** მუზიკალნა, ოჩენ მუზიკალნა, ცავატანემ!

**როზა \_** გენაუ!

**ტახი \_** არავითარი პროტესტი, ბარიკადა და ომი.. მშვიდობა და სოლიდარობა.. აი რა გვჭირდება!

**კლარა \_** ტოჟე ხოროშო!

**როზა \_** აინფერშთანდენ!

**ლუდა *(ტახს წინ აეჭიმება) \_*** რახან შენ იტყვი, ქმარო!

**ტახი \_** არა ბიჭო, და შენ მოგისმენ, ცოლო!

***(ეტლს თავისკენ ექაჩება, ლუდა არ უთმობს)***

**ლოთი \_**  მორჩაა, აქ უფროსი მე ვარ და მევე გადავწყვეტ!

***(ეტლის არწევს, ღიღინით)***

ა..ა.. ააა.. ა..აა.. ააა.. ამყევით!

***(ყველა ღიღინებს)***

უტუტუ, უტუტუ, ეს ყურცქვიტა დღეიდან ტრაქტორი იქნება, ეს კუდრაჭა კი ბულდოზერი!

**კლარა \_** კრასივო.. ვაიი კაკ კრასივოოო!

**როზა \_** აუსგეცაიჰნეთ!

***(ტაშს შემოცხებს)***

**ლოთი *(ქალს) \_*** რა ცხვირ-პირი ჩამოგტირის.. რამე არ მოგწონს?!

**ახალგაზრდა ქალი *(ლოთს)* \_** მომწონს კი არა და სიხარულისგან მეცხრე ცაზე ვარ..

***(ეტლს კულისისკენ მიაგორებს)***

წამოიზრდებაინ ჩემი აჟკაცები და შენს ფანტაზიას დალოცავენ!

***(გადის)***

**ლოთი *(კლარას და როზას) \_*** ყოჩაღ, სწორ გზას ადგახართ, გოგოებო..

***(ტრაკებზე ხელს წამოარტყამს)***

ასე გააგრძელეთ და როგორც კი რამე საეჭვოს შეამჩნევთ, ჩემთან მოცუნცულდით!

***(როზა და კლარა გასვლას აპირებენ)***

**3. შარიკოვი პროფკავშირების კრებაზე**

***(მუსიკის ხმაზე შარიკოვი ცეკვა-ცეკვით შემოაბიჯებს. კლარას და როზას დანახვაზე, ყბა უვარდება, ბედნიერად ყეფს და ქალებს ყნოსავს)***

**ლოთი \_** რა ხდება, მოქალაქევ?!

**შარიკოვი \_** როგორც იტყვიან ქრთამი ჯოჯოხეთს ანათებს..

***(მასიური ჯიბეებიდან დელიკატესებს აძრობს და ლოთს, კლარასა და როზას ურიგებს)***

ამ გაჭირვებულ ცხოვრებაში კი შავი ხიზილალა, ეგზოტიკური ხილი, შოტლანდიური ვისკი და ათასგვარი დელიკატესი აბა ავის აწყენს.. არა, გენერალო?!

**ლოთი*(ნასიამოვნები სახით)*\_** ნუუ..ცოტა აჭარბებთ.. მე მთლად გენერალი ვერ ვარ..

**შარიკოვი \_** ჯერ-ჯერობით..

**როზა და კლარა \_** დიახ.. დიახ.. ჯერ-ჯერობით..

**შარიკოვი \_** ბევრი მსმენია თქვენი საქმიანი ჟინის, პრინციპულობისა და გულმოწყალების შესახებ..

**როზა და კლარა \_** ასეა.. ასე!

**შარიკოვი \_** ამიტომ ეჭვიც არ მეპარება, რომ ამ წოდებას თქვენზე მეტად არავინ იმსახურებს..

**როზა და კლარა \_** ოქროს სიტყვებია!

**ლოთი *(ღიმილით ხელს ართმევს) \_*** ოჰ, მიხარია, მიხარია, ასეთი მაღალი წარმოდგენის რომ ბრძანდებით ჩემზე..

***(სასმელს აგემოვნებს)***

მართალია, სმას თავი დავანებე, მაგრამ შამპანიურზე უარს ვერ ვიტყვი..

**ლუდა*(გამწარებით)* \_** ცოტა ვერ გავიგე, ამ დეფიციტის პირობებში ეს ყველაფერი საიდან?!

**ტახი *(ეჭვიანად) \_*** ჰო.. ჰო.. აგვიხსენით!

**შარიკოვი \_** გამოგიტყდებით და თქვენს მეზობელს, სოციალიზმის დაუძინებელ მტერს პროფესორ ფილიპ ფილიპის ძე პრეობრაჟენსკის ავაწაპნე სარდაფიდან..

**როზა \_** ვისა.. ვისაო?!

**კლარა \_** იმ დამპალს, ბიჭო?!

**ლოთი \_** საინტერესოა, საინტერესო!

**შარიკოვი \_** ეგ ცხიმის ტომარა ადამიანთა ორგანოებით ვაჭრობს და დიდძალ ფულს შოულობს, ნაჩალნიკო..

**როზა \_** ოოო, ისე მაგ ჭორებს ჩვენც მოვკარით ყური, არა კლარა?!

**კლარა \_** დასტურ, ცავატანემ!

**ლუდა *(სკეპტიკურად) \_*** ეჭვები.. ვარაუდები.. მოლანდებები..

**ტახი *(აგრესიულად) \_*** და ფაქტები სადაა?!

**შარიკოვი \_**  მაგაშია საქმე, აგერ უკვე თვეებია ყველაფერს ვინიშნავ..

**კლარა \_** მალადეც!

 **შარიკოვი \_** მის სახლში ვინ შედის, ვინ გამოდის..

**როზა \_** gut!

**შარიკოვი \_**  ვინ რამდენ ხანს რჩება, რაზე საუბრობენ..

**როზა \_** seehr gut!

**შარიკოვი \_** ერთი სიტყვით, როგორც კი საკმარის კომპრომანტებს შევკრებ, შუბლზე ავაფარებ მაგ არამზადას!

**კლარა \_**  აი საღოლ!

**ლოთი \_**  მომწონს, მომწონს თქვენი განწყობა, შემართება და პატრიოტიზმი.. მეტიც, ჩვენი ვალია, თქვენნაირ აქტიურ ახალგაზრდებს ყველანაირად ხელი შევუწყოთ, არა გოგოებო?!

**კლარა \_** მაშა, მაშა, ინიციატივა უნდა წახალისდეს!

**როზა \_** უეჭველი!

**შარიკოვი** ***(მლიქვნელურად) \_*** ნუუ მაშინ, პატარა სათხოვარი მაქვს თქვენთან.. პასპორტი დავკარგე და იქნებ, აღდგენაში დამეხმაროთ?!

***(ლოთს ფულს ჯიბეში უტენის)***

**ლუდა \_** ეს ხომ ქრთამია.. პროვოკაციას არ აყვე, უფროსო!

**შარიკოვი \_** რა ქრთმი, რის ქრთამი, უბრალოდ ვალს ვუბრუნებ, ადამიანო!

***(ლოთს ჯიბეში ფულს ტენის)***

აბა?!

**ლოთი \_**  ეს რთული საქმეა..

**შარიკოვი \_** ჰოდა, მაგიტომაც..

***(თანხას უმატებს)***

**ლოთი \_** ვნახოთ.. ვნახოთ, რისი გაკეთება შეგვიძლია..

***(შარიკოვი ფულს უმატებს)***

პრინციპშიიი, ჩვენ ხომ ბავშვობის მეგობრები ვართ?!

**როაზა და კლარა \_** იასნია!

**ლოთი \_**  ჰოდა, როგორც ძმაკაცს რეკომენდაციას გაგიწევ და თავდებშიც ჩაგიდგები?!

**რაოზა და კლარა \_** ეგერე!

**ლოთი *(ლუდას) \_*** მიდი, პასპორტი გამოწერე!

**ლუდა *(მჟავე სახით, საქაღალდედან პასპორტს იღებს)* \_** ვიცით მაინცაა, ვის სახელზე?!

**ტახი \_** ჰო, ვის სახელზე?!

**შარიკოვი *(დაბნეულად)* \_** ააა.. ეეეე.. ოოო.. ავ.. ავ.. ავ..

**ტახი \_** გისმენთ.. გისმენთ..

**შარიკოვი *(ძაღლივით თავს იქექავს)* \_** ნუუუ, იმ გოგონამ, ქუჩაში ვინც მიპოვნა.. უფრო სწოად, გამაჩინა.. კი.. კი.. აიღო და, თავისი ლეკვის საპატივცემულოდ, შარიკი მიწოდა.. ჰოდა, დაე იყოს შარიკ..

***(სიტყვებს ეძებს)***

შარიკის ძე..შარიკოვი!

**ლუდა \_** მოიცა.. მოიცა.. რას ნიშნავს იყოს?!

**ტახი \_** ჰო.. ჰო.. რას ნიშნავს?!

***(შარიკოვი კანკალებს და უცნაურად იღრინება)***

**კლარა *(შარიკოვს)* \_** ნუ ღელავ, ცავატანემ..

**როზა \_** ya.. ya.. კარგად დაფიქრდი..

**ლოთი \_** და აგვიხსენი, საკუთარი სახელი და გვარი რატომ დაგავიწყდა?!

**შარიკოვი \_** რატომ?

***(ლუდას და ტახს)***

იმიტომ.. იმიტომ, რომ კრიტიკულ სიტუაციაში ზოგ-ზოგიერთებივით ჩირგვებში არ შევმალულვარ..

***(როზას, კლარას და ლოთს)***

დიახ, დიახ, ჩემო მეგობრებო, მეტალურგებთან ერთად ბარიკადებს ვაშენებდი.. ქარხნის დირექციამ პროვოკატორი შემოგვიგზავნა.. მივუხვდი და საჯაროდ ვამხილე.. გამწარებული ქვას დაწვდა, გამომიქანა და პირდაპირ შუბლში მხეთქა.. გონი დავკარგე და სამწუხაროდ, მეხსიერებაც.. ასე, როომ..

***(ქვითინებს)***

**კლარა და როზა *(თანაგრძნობით) \_*** ვაჰმეეე!

**ლოთი*(ლუდას და ტახს) \_*** მიაღწიეთ თქვენსას?!

***(შარიკოვს)***

ვწუხვარ.. ვწუხვარ, რომ ასე დაზარალდი და ნება მომეცი, რეაბილიტაციაში დაგეხმარო..

**შარიკოვი \_** ჰაა?!

**ლოთი \_**  სამსახურის შეთავაზებაზე რას იტყოდი?!

**შარიკოვი, როზა, კლარა \_** სამსახურის?!

**ლოთი \_**  ჰო, კარგა ხანია პირად ასისტენტს ვძებ..

**ლუდა და ტახი \_** არაა?!

**ლოთი \_**  რა, არ მეუკთვნის, თუ?!

**კლარა *(გადაჭარბებით)* \_** ვაა ლიჩნიო, შარიკჯან!

**როზა *(გაზვიადებით)* \_**  გილოცავ, იუნგე!

**შარიკოვი \_** და რა დამევალება, ნაჩალნიკო?!

**ლოთი \_** ჯერ აი ეს სკამები აიკიდე და თავს თუ კარგად წარმოაჩენ, მერე ვნახოთ..

***(სკამებს კიდებს, პირში ხელჩანთას აჭერინებს და კულისებში მიათრევინებს. როზა და კლარა ცდილობენ, შარიკოვს ხელი წააშველონ)***

**ტახი *(ლუდას) \_*** მგონი, კონკურენტი გამოგვიჩნდა, ლუდა..

**ლუდა \_** არა მგონია.. ჭიანჭველა არწივობას ვერ შეძლებს!

***(ფრაზის დამთავრება ძლივს ასწრებს, რომ ჯგუფი უკან ბრუნდება \_ ლოთი ბატონივით მოაბიჯებს, უკან შარიკოვი მოყვება, ხელში - პიჯაკით; მათ უკან კი ჩემოდნებით დატვირთული როზა და კლარა მოლასლასებენ. გოგოები ჩემოდნებს ძირს აწყობენ და დაღლილები ზედ სხდებიან. შარიკოვი ლოთს პიჯაკს აცმევს, პირში სიგარას უდებს და უკიდებს)***

**ტახი *(ლუდას) \_*** აკი ფრენას ვერ ისწავლისო?!

**ლოთი *(შარიკოვს)* \_** ყოჩაღ, ყოჩაღ, ასისტენტო.. ტვინი გიჭრის, ჩემი ერთგულიც ხარ..ჰოდაა ახლა, როცა პოლკოვნიკის ჩინი მომანიჭეს, გადავწყვიტე, დაგაწინაურო!

**რაზა და კლარა** \_ დიდი პატივია ჩვენთვის..

**ლოთი \_** მოსკოვის სანიტარული ინსპექციის მთავარ ბრიგადირად გნიშნავ..

***(კლარა ერთ-ერთი ჩემოდნიდან ბადეს იღებს და შარიკოვს აწვდის)***

დღეიდან ამ ქალაქს უპატრონო კატების, ძაღლებისა და ვირთხებისგან გაწმენდ!

**შარიკოვი \_** არის ჩემო, პოლკოვნიკო!

***(შარიკოვი ბადეს იქნევს. ისმის კატების ჭყავილი. როზა და კლარა ჩემოდნებს ტახსა და ლუდას აჩეჩებენ და ლოთთან და შარიკოვთან ერთად სცენას ტოვებენ)***

**ტახი *(ჩემოდნებს დაყურებს) \_*** ცაშიც აიჭრა და ჩაგვინისკარტა კიდეც!

**ლუდა \_** დროებით.. მხოლოდ დროებით, ქმარო!

**ტახი \_** იმედია!

***(ჯგუფი ბრუნდება \_ ლოთი ამაყად მოაბიჯებს; შარიკოვი, იარაღით ხელში, მისი მცველის როლს თამაშობს; როზა საქაღალდეების დასტიდან ფურცელს იღებს და კლარას აწვდის; კლარა ფურცელს ლოთს მიურბენინებს და ხელს აწერინებს)***

**ლოთი *(შარიკოვს)* \_** როგორც იქნა, გენერალობას გამოვკარი ხელი და ეს შენი დამსახურებაცაა.. ამიტომ შავი ბრიგადების ხელმძღვანელად გადაგვყავხარ!

**როზა და კლარა *\_***  რა ბედნიერებაა!

**ლოთი *(შარიკოვს)* \_** პასუხისმგებლობა მნიშვნელოვნად გეზრდება, რადგნ კონტრ-რევოლუციური კერების აღმოჩენითა და ლიკვიდაციით დაკავდები!

**შარიკოვი \_** მიმსახურე, ჩემო გენერალო!

***(იარაღს ჯერ ლუდასა და ტახს ფეხებში ახლის, შემდეგ კი მაყურებლებს უშვერს და ისვირის. ისმის ადამიანების წივილ-კივილი. სროლა-სროლით ჯგუფი სცენას ტოვებს)***

**4. წერილი ლაიპციგიდან**

***(მუსიკა. შემოდიან ივანი, ზინა და პროფესორი. ივანს ფოტოებს ათვალიერებს და ზინას გადასცემს)***

**ზინა \_** უი დედიკო, ეს სიმახინჯე ვინაა, ლიზა რომ ეხუტება?!

**ივანი \_** ბახის ბიუსტია, ზინა.. ესეც მისი საფლავი..

**ზინა \_** ოჰოჰოჰოჰ, როგორ უხდება თეთრი ხალათი, ჩვენს გოგოს!

**პროფესორი \_** დამანახეთ.. მეც მაჩვენეთ ჩემი ანგელოზი!

**ივანი \_** მე მეჩვენება, თუ როგორღაც იერი შეეცვალა?!

**პროფესორი \_** კი, ფარაუა, ნამდვილი ფრაუ!

**ზინა \_** და ის ბიჭი რა დამშეული მზერით უყურებს?!

**ივანი \_** შენც შეამჩნიე, ხომ?!

**პროფესორი *\_*** ტყუილად ნერვიულობ, ივან.. ლიზას უყვარხარ და არავიში გაგცვლის..

**ივანი \_** არ ვიცი.. არ ვიცი...

***(კონვერტიდან წერილი ამოაქვს და კითხულობს)***

მოგესალმებით, გოეთეს სამშობლოდან , ძვირფასებო .. ყველანი უსაშველოდ მენატრებით..

**პროფესორი *(ღიმილით) ­\_***  ხედავ?!

**ივანი \_** მეტიც, დღე არ გავა, რომ არ დამესიზმროთ..

**პროფესორი \_** ჩვენც, შვილო.. ჩვენც..

**ივანი \_** აქ სიცოცხლე დუღს: კონცერტები, გამოფენები..

**ზინა \_** სპექტაკლები..

**ივანი \_**  ყოველ დღე ახალ-ახალი პრემიერა იმართება.. გვსტუმრობენ და გვსტუმრობენ მსოფლიო ვარსკვლავები, საზოგადო მოღვაწეები, მეცნიერები..

**ზინა \_** ერთი სიტყვით, ვერ მოიწყენს კაცი..

**პროფესორი \_** და გერმანელები?!

**ზინა \_** ღმერთო ჩემო, რამდენი რამ უნდა ვისწავლოთ მათგან..

**ივანი \_** ქალაქში ნაგავს საერთოდ ვერ ნახავ..

**ზინა \_** კაი კაცო?!

**ივანი** \_ ვერც ლოთებს და მათხოვრებს გადაეყრები..

**ზინა \_**  არ მჯერა!

**ივანი \_** რადგან აქ ყველა 24 საათი თავდაუზოგავად სწავლობს და მუხლჩაუხრელად შრომობს..

**ზინა \_** უყურე შენ?!

**ივანი \_** პირდაპირ მშურს მათი.. ლამისაა, ქუჩაში ვინმე ფრიცი ან კლაუსი გავაჩერო და ცოლად მომიყვანეო, ვთხოვო..

***(კითხვას წყვეტს)***

**ზინა \_** არ მიკვირს!

**ივანი \_** ჰო, ეგ აქ დამბრუნებელი არაა..

**პროფესორი \_** დამღალა თქვენმა პესიმიზმმა.. მომე, მომე, იქნებ ამით მაინც გავიხარო გული!

***(ივანს წერილს ჩამოართმევს და კითხვას აგრძელებს)***

„განსაკუთრებით აქაური პრესა მაოცებს \_ რაც გინდა წერე, აკრიტიკე მთავრობა და პოლიტიკოსები, მიწასთან გაასწორე ბიუროკრატია, კაციშვილი პასუხს არ მოგთხოვს, დასჯაზე ხომ საუბარიც ზედმეტია.. ვადარებ აქაურობას ჩვენს ბედკრულ სამშობლოს და მეტირება, რა ხდება ჩვენს თავს, რა დაავადება შეგვეყარა ასეთი და საერთოდ, ვიცით კი საით მივექანებით?!“

***(ისმის მუსიკა და ხორხოცი)***

ვიცით, ვაი რომ ვიცით, აი მობრძანდა ლუციფერი!

**ზინა  *\_***და ისევ მთვრალია..

**პროფესორი \_** როგორც ყოველთვის..

**ივანი ­*(წამოიჭრება) \_*** მაგ ცხოველს ვინმემ ჭკუა უნდა ასწავლოს.

***(კარისკენ გარბის)***

**ზინა \_** უნდა ურტყა და ურტყა ქამარი, სანამ გონზე არ მოეგება!

***(კარისკენ გარბის)***

**პროფესორი *(ორივეს წამოეწევა და კაკავებს) \_*** დამშვიდდით, ახალგაზრდებო, დამშვიდდით.. არ ღირს აყოლა.. აქეთ გვიჩივლებს და შარში გაგვხვევს.. წამო, წამო, გავისეირნოთ და ცოტა გავგრილდეთ..

***(ივანი და ზინა სცენიდან გაყავს)***

**5. შარიკოვი და ბოზები პროფესორის სახლში**

***(მუსიკა. ცეკვა-ცეკვით სცენაზე შარიკოვი, როზა და კლარა შემოდიან)***

**შარიკოვი \_** მოეწყვეთ გოგოებო და თავი ისე იგრძენით, როგორც საკუთარ სახლში..

**როზა \_** ეს ამხელა ბაითი სულ შენია, შეცჰენ?!

**შარიკოვი \_** აბა ამხელა ნაჩალნიკი კაცი სოროში ხომ არ გამოვიკეტები.. ჩამოასხი!

**კლარა \_**  გაგიმარჯოს, სირუნ.. იხარე და იდღეგრძელე.. შენი წყალობით გვიდგას პირში სული..

***(კოცნის)***

**როზა \_** ya..ya.. რაც შენ შავი ბრიგადები ჩაგაბარეს, ამოვისუნთქეთ პირდაპირ..

**კლარა \_** ხელგაშლილი კაცი ხარ.. რასაც შოულობ, პატიოსნად გვინაწილებ, ცავატანემ..

**შარიკოვი *(ჭიქას უჭახუნებს) \_*** საჭირო ინფორმაციაში ფული არ უნდა დაინანო და ასმაგად მოგებული დარჩები..

***(სკამზე იშხლართება და გოგოებს მუხლებზე ისვამს)***

აბა, დღეს რითი გამახარებთ, გოგოებო?!

**როზა \_** ფოტოგრაფში ძალიან გაგვიმართლა..

**კლარა \_** აკარტოჩკებს და აკარტოჩკებს იმ ობლებს..

**შარიკოვი \_** მთავარი რაოდენობა კი არა, ხარისხია, ლამაზო!

**როზა \_** გენაუ..

***(ჩანთიდან ალბომს იღებს)***

აი, შეაფასე, რა გრიმი გააკეთა.. ამას შუბლზე მთელი ქილა სისხლი მიასხა..

**კლარა \_**  ამასა კედეე აი აქაა აი ამოდონა შრამი მიახატა..

**როზა \_** ახლა ამ თვალს დააკვირდი, ლიბლინგ.. ამოთხრილისგან ვერ განასხვავებ....

**კლარა \_** და შენ ფონი.. ფონი უნდა ნახო..

**როზა \_** ყველგან ამპუტირებული ორგანოები მოჩანს.. მთელი სტუდია მოჭრილი ხელ-ფეხით გამოავსო!

**შარიკოვი \_** ყოჩაღ, როზა.. კარგად იმუშავე.. პრემია ჩემზეა!

***(ალბომს ჯიბეში ინახავს)***

**პირველი ბოზი \_** danke..

**შარიკოვი *(მეორე ბოზს) \_*** და შენ რას მეტყვი, კლარა?

**კლარა \_** გაზეთ პრავდის მთავარი ჟურნალისტი ისე დავაბი, რომ ხელი მთხოვა.. ცოტა ვაწუწუნე და შემდეგ პირობაც წავუყენე..

**შარიკოვი \_** მერე რაო?!

**კლარა \_** იასნია, დამთანხმდა..

***(ხელჩანთიდან რამდენიმე გაზეთს იღებს და შარიკოვს უწვდის)***

აი ამის გამოქვეყნება უკვე მოასწრო.. დღე-დღეზე ახალ მასალას ველოდები.. ააჭრელებს და ააჭრელებს გაზეთებს ჩვენი საყვარელი პროფესორისა და მისი ასისტენტის სალანძღავი სტატიებით..

***(მაგიდიდან ლიზას ფოტოს იღებს და მარაოსავით ინიავებს)***

**როზა \_** დანარჩენი უკვე შენზეა..

**კლარა \_** მიდექი.. მოდექი..შეაწუხე, ვინც საჭიროა..

**როზა \_** და აუხსენი, რომ ეს დილეტანტები თუ არ შევაჩერეთ..

**კლარა \_** ადრე თუ გვიან, ვინმეს უეჭველი შეიწირავენ..

***(ლიზას ფოტოს აკვირდება)***

**შარიკოვი \_**  ქალი კი არა, ვულკანი ხარ.. ვულკანი, კლარა.. ვის ოჯახშიც შეხვალ, ააშენებ.. ცოლად უნდა მოგიყვანო..

**როზა \_** და მე, გუშინ არ იყო, სიყვარულს რომ მიხსნიდი?!

**კლარა \_**  შენც დაუჯერე, რაღა.. ამ კაზანოვას, კაბა დაანახე და ყურებამდე შეყვარებულია.. არადა, თურმე მშვენიერი საცოლე ყოლია..

***(როზას ფოტოს უწვდის)***

**შარიკოვი \_** რას ბოდავ, თუ იცი?!

**როზა \_** შენ ბოდვა ეძახე და ამ გოგოს ძალიანაც ეშხიანი თვალები აქვს!

**კლარა *(ფოტოს ატრიალებს და კითხულობს) \_*** ლიზა პრეობრეჟანსკაია.. ლაიფციგი.. 1924 წელი..

**შარიკოვი \_** ვინა ვინაა?!

***(ფოტოს გამოსტაცებს და აშტერდება. ხელები უკანკალებს)***

**როზა \_** მოიცა, მოიცა, ეს ჩვენი ძვირფასი პროფესორიც ხომ პრეობრაჟენსკია გვარად..

**შარიკოვი *(თვისთვის)*\_** ლიზა.. ლიზა.. ლიზა!

**კლარა \_** თან ეს ცუნცულაც აშკარად ექიმობას აპირებს..

**შარიკოვი \_** ახლა უკვე ვიცი შენი სახელი!

**როზა \_** ya.. ya..რაღაც საეჭვო დამთხვევაა, არ გეჩვენება, კლარა?!

**კლარა \_** კი.. კი.. მართალი ხარ.. ან ბებრის შვილი იქნება.. ან ახლო ნათესავი.. ანაც..

**შარიკოვი *(ფოტოს გულის ჯიბეში ინახავს)* \_** კარგით რა, გოგოებო.. რა გიყვართ, ეს შათქმულების თეორიები და ჭორაობა..

***(ორივეს ხელს გადახვევს)***

წამოდით.. წამოდით, საძინებელში.. ჩემი ახალი საწოლით უნდა მოგაწონოთ თავი.. მუზეუმს ავახიე.. წამოკოტრიალდები და თავი ნაპოლეონი გეგონება!

***(მუსიკის ფონზე, ცეკვა-ცეკვით გადიან)***

**6. ზინა და შარიკი პროფესორის გადარცენის გეგმას სახავენ**

***(მუსიკა. შემოდის თავწაკრული ზინა, ხელში გაზეთების დასტით)***

**ზინა \_** ვაიმე.. ვაიმეეე.. ვუიმეე.. ვუიმეეე.. ხომ ვამბობდი, დავისჯებით-მეთქი..

***(სკამზე დაეშვება)***

რა ვქნა ახლა, როგორ ჩავხედო პროფესორს თვალებში.. არადა, ეს სიბინძურე თუ წაიკითხა, გული გაუსკდება..

***(პულსს ისინჯავს)***

ღმერთო.. ღმერთო.. პენსიაში გახვედი, თუ გძინავს.. სადაა სამართალი?!

***(ერთ- ერთი სტატიის სათაურს აშტერდება)***

„მკვლელი ექიმები“

***(მეორე გაზეთის სათაურს კითხულებს)***

„პროფესორმა პრეობრაჟენსკიმ და დოქტორმა ბორმენტალმა 12 ბავშვის სიცოცხლე შეიწირეს“

***(მესამე გაზეთში იხედება)***

„როგორც ჩვენი წყაროსთვის გახდა ცნობილი, ეს ვაი-დასტაქრები სპეციალურად ობლებს არჩევდნენ, ნარკოზის ქვეშ შინაგან ორგანოებს აცლიდნენ და მათი ევროპაში ჩანერგილი აგენტის დახმარებით, იმპლანტატები გასაყიდად უცხოეთში გაქონდათ..“

***(გაზეთებს მაგიდაზე ახეთქებს))***

არა.. არა. ამ საზიზღრობის კითხვა აღარ შემიძლია.. და საერთოდაც, თუ მინდა, რომ ტრაგედია არ დატრიალდეს, ეს გაზეთები ან უნდა დვწვა, ანაც საგულდაგულოდ გადავმალო..

**7.**

***(ზინა გასვლას აპირებს და მთვრალ შარიკოვს ცხვირით ეჯახება)***

**შარიკოვი \_** საით.. საით, ფუნფულავ?

**ზინა \_** ფუუუ, დაიბანე მაინცაა.. ყარხარ!

***(გაზეთებს თავში უბრახუნებს და გზას აგრძელებს)***

**შარიკოვი \_** მოიცა, მოიცა, რას გადაირიე.. შენთან საქმე მაქვს..

**ზინა \_** რა ხდება, ისევ ონკანი მოტეხე და მეზობლები ჩავრეცხეთ, ხომ?!

**შარიკოვი \_** უარესი..

**ზინა \_** მთელი კორპუსის ფანჯრები ჩაამსხვრიე?!

**შარიკოვი \_** ნტუ..

**ზინა \_** აბა, ვინმეს კარი შეუნგრიე, სკამზე მიაბი, ცოცხლად გააუთავე, გაძარცვე და გააუპატიურე?!

**შარიკოვი \_** საქმე კიდევ უფრო მძიმედაა..

**ზინა \_** გაგიწყდა გამჩენი.. ამაზე უარესი რაღა უნდა იყოს?!

**შარიკოვი \_** მგონი, შენი პროფესორი კვდება..

**ზინა \_** ფუი ეშმაკს.. ფუი ეშმაკს, იდიოტო.. ამაზე ხუმრობა, ვის გაუგია?!

***(გაზეთებს თავში ურტყამს)***

**შარიკოვი \_** რა მეხუმრება, ადამიანო.. ვერ ამჩნევ მაინცაა, წავა-წამოვა და ქოშინ-ქოშინით გულზე ხელს ივლებს.. და კანის ფერიიი.. სამარიდან წამომხტარი მიცვალებულივით გამოიყურება..

**ზინა \_** კიი, ეგ მართალია, ხომ იცი..

**შარიკოვი \_** რომ ვიცი, მაგიტომაც გაფრთხილებ, ჩვენ კი გვიმალავს, მაგრამ ჩუმ-ჩუმად, ათასგვარი პრეპარატით იჭყიპება..

**ზინა \_** დედაა.. დედაა.. რატომ ვარ ცოცხალი.. ახლა ეს გაზეთებიც თუ წაიკითხააა...

**შარიკოვი \_** რომელი გაზეთები?

**ზინა \_** არაა ეგ შენი საქმე!

***(გაზეთებს თავში ურტყამს)***

საჯობს იმაზე იფიქრო, საცოდავს, რა ვუშველოთ..

**შარიკოვი \_** ნუუ ახლა, შეენ, ივანს და მითუმეტეს, მე ყურს რომ არ დაგვიგდებს, ეგ ხომ ფაქტია..

**ზინა \_** სამწუხაროდ..

**შარიკოვი \_** ჰოდაა, მაშინ რომელიმე მეგობარს ვთხოვოთ დახმარება..

**ზინა \_** დაივიწყე!

**შარიკოვი \_** მაშინ კოლეგას..

**ზინა \_** არა..

**შარიკოვი \_** და ახლო ნათესავს? კი, კი, ნათესავი გვირჩევნია! აი ისეთი, აკვნიდან რომ იცნობს, ზღაპრებს უკითხავდა და იავნანას უმღეროდა.. ერთი სიტყვით, ვის აღზრდაშიც დიდი ამაგი აქვს ჩადებული..

**ზინა *(დარწმუნებით) \_*** ლიზა!

**შარიკოვი \_** ლიზაა ვინაა?

**ზინა \_**  დაიმახსოვრე, შენთვის \_ არავინ, აი ჩვენთვის კი \_ ერთადერთი სულიერი, ვინც მას ექიმთან ვიზიტზე დაითანხმებს..

**შარიკოვი *(ტელეფონს მიურბენინებს)* \_** ჰე რაღას უცდი, დაურეკე!

**ზინა *(ყურმილს კიდებს)* \_** დარეკვის რა გითხრა, მაგრამ წერილს რომ მივწერ და ყველაფრის საქმის კურსში ჩავაყენებ, მაგას წყალი არ გაუვა!

**შარიკოვი \_** მიდი, მიაწექი!

**ზინა \_** სიტყვები შეარჩიე, იდიოტო!

***(თავსი გაზეთს უბრახუნებს და გადის)***

**8. შარიკოვი ლიზას ლექსს უძღვნის**

**შარიკოვი *(ხელების სრესით) \_*** ესეც ასე.. წყალი არ გაუვა, ჩემი პატარა, ბიძიას ამბავს შეიტყობს თუ არა, მაშინვე ბარგს შეკრავს და სახლისკენ გამოქანდება..

***(ხელზე იფურთხებს და თმას ისწორებს)***

რის ლაიფციგი.. რა ლაიფციგი.. მინდა ახლა მე ევროპა და გარყვნილება?!

***(პიჯაკის ჯიბიდან კალამსა და წიგანაკს აძრობს და წერს)***

ლიზა, ლიზა, ლიზა, ჩემი გულის მარკიზა..

შემხვდი, გამიცანი, სული გამითბება..

მერე ცოლობას გთხოვ და თუ დამთანხმდები..

ისე გაცხოვრებ, რომ სულ არ გაგიტყდება..

***(სიამოვნებისგან შეიკუნტრუშებს და ყეფს)***

ოო, აი რა ყოფილა სიყვარული.. ლექსებით დამაწყებინა საუბარი.. ახლა უნდა განვმარტოვდე და სიმღერის დაწერაც ვცადო.. რა, არ გამომივა, თუ?!

***(ყეფს)***

ლიზა, ლიზა, ლიზა, შენ ჩემო მარკიზა..

ჩემო პუდელო და ჩემო დობერმანო..

ჩემო ბაღის ვარდო, უნდა მოგიტაცო..

***(გადის)***

**9. ლუდა და ტახი შეთქმულებას გეგმავენ**

***(დაძაბული მუსიკის ფონზე სცენაზე, შეთქმული სახეებით, ლუდა და ტახი შემოიპარებიან)***

**ლუდა *(ჩურჩულით)* \_** აბა, როგორაა საქმე?

**ტახი \_** ავადმყოფობა მოვიმიზეზე და ლოთს პირდაპირ კრებიდან ავეთესე..

**ლუდა \_** დარწმუნებული ხარ, რომ კუდი არ აგკიდა?

**ტახი \_** მთელი გზა ვფხიზლობდი და საეჭვო ვერაფერი შევამჩნიე..

**ლუდა \_** კარგია..

**ტახი \_** ახლა ამიხსენი, ეს კონსპირაცია რაში დაგვჭირდა და აქ ერთმანეთს რატომ ვხვდებით?

**ლუდა \_** ჩვენი ძველი სტატუსი რომ დავიბრუნოთ..

**ტახი \_** რას გულისხმობ?

**ლუდა \_** ნუთუ ვერ ხედავ, ბოსი ყველაფრიდან გვტეხავს და იმ ძაღლიშვილ შარიკოვს კარიერულ წინსვლაში ეხმარება..

**ტახი \_** ჰო, წამოგვასვა თავზე..

**ლუდა \_** მერე?!

**ტახი \_** რა მერე, ადამიანო?!

**ლუდა \_** რა და ის, რომ ეგ გაიძვერა გზიდან უნდა ჩამოვიცილოთ..

**ტახი \_** ვინ შვონგერი?

**ლუდა \_** შარიკოვი, გამოთაყვანებულო**..**

**ტახი \_** ჰო მაგრამ, როგორ?

**ლუდა \_** რომელიმე ოპერაციაზე ისეთი ბათქა-ბუთქი უნდა ავტეხოთ, რომ ვინ ვის ესვრის ვერავინ გაარკვიოს.. შენ ამით ისარგებლებ, იარაღს შარიკოვს მიუშვერ და მიწაზე დააგორებ..

**ტახი \_** რას ბოდავ?!

**ლუდა \_** ბოლომდე მომისმინე, მოწმედ დაგიდგები, ყველგან დავიფიცებ, რომ არაფერ შუაში ხარ და რომ ეგ არამზადა ბრმა ტყვიამ შეიწირა..

**ტახი \_** ჰი, მაგრამ რამე ისე რომ არ წავიდეს?!

**ლუდა \_** თუ არ მენდობი, გამეყარე, ქმარო!

**ტახი \_** კარგი, კარგი, სულ გაყრაზე რატომ გიდგას თვალი?!

**ლუდა \_** იმიტომ, რომ ქალაჩუნები მეზიზღება!

**ტახი \_** ეგ მე არ მეხება, არა, არა-მეთქი, ცოლო და ამას, ერთხელ და სამუდამოდ, დაგიმტკიცებ!

**ლუდა \_** ყოჩაღ, ჩემო შევარდენო!

***(კულისისკენ უბიძგებს)***

აი ასეთი მომწონხარ და აი ასეთი მეამაყები!

***(გადიან)***

**10.**

***(კულისებიდან ისმის სიმღერის ხმა. კაბინეტში პროფესორი შემოდის. ხელში ვალერიანის ბოთლი უჭირავს და ჭიქაში აწვეთებს)***

**პროფესორი \_** კატასტროფა.. სრული კატასტროფა.. ეს ბეთჰოვენისა და მოცარტის მოტრფიალე კაცი, აი რას მოვესწარი!

***(შეწუხებული საფეთქლებს ისრესს. ვეღარ ითმენს, ღრიალით)***

გასკდა ყურები, შეისვენე!

***(ცეკვა-ცეკვით შემოდის შარიკოვი)***

**შარიკოვი *(ხელში გიტარა უჭირავს) \_*** რა ხდება, მუზებს რატომ მიფრთხობ, მამილო?!

***(პროფესორს უახლოვდება და უმღერის)***

ჰა, რას იტყვი, როგორ მოგწონს ჩემი შედევრი?!

**პროფესორი *(მუშტს მაგიდას უბრახუნებს)* \_** გეყოფა!

**შარიკოვი *( ჯიბიდან სიგარეტს იღებს და უკიდებს) \_*** ნტუ.. ნტუ.. ნტუ.. რა დღეში გაქვს ნერვები, დოხტურო?!

***(პროფესორს პირდაპირ სახეში აბოლებს)***

ყველაფერზე დენთის კასრივით ფეთქდები!

**პროფესორი *(ხველებით) \_*** ამ სახლში არ ეწევიან!

***(შარიკოვი სიგარეტს დემონსტრაციულად იატაკზე აგდებს და ფეხით ასრესს)***

არც იატაკზე აქრობენ სიგარეტს!

***(შარიკოვი მორჩილად იხრება, ნამწვს იღებს და პიჯაკის ჯიბეში იდებს; პროფესორი \_ თავის ქნევით)***

და საერთოდაც, ტანსაცმელს მოუფრთხილდი და პირადი ჰიგიენა დაიცავი!

**შარიკოვი  *\_***  ეე, ნუ გაუბერე ახლა შენებურად ..

***(უყეფს)***

 რა გაცვია, რა გახურავს, როგორ იქცევი, რითი ვერ მოგაწონე თავი, მამიკო?!

***(ფეხს მაგიდაზე შემოდებს და ფეხსაცმელს პერანგის სახელოთი ისუფთავებს)***

**პროფესორი \_**  დაიმახსოვრე, მამას კიდევ ერთხელ დამიძახებ და საკუჭნაოში გამოკეტვა არ აგცდება..

***(მხრებზე წვდება და ანჯღრევს)***

 ეგდებ მერე სიბნელეში, ცხოველო!

**შარიკოვი *(ხელს კრავს, აგრესიულად)* \_** რას გეტყვი იცი, ფილიპ ფილიპის ძე ხარ, თუ ვიღაც ჯანდაბა, ხმას რატომ მიწევ და რისთვის მლანძღავ?!

***(იღლიაში იქექება, რწყილებს იჭერს და ჭყლეტს)***

ბოდიში ბატონო, შენსავით ელიტარული უნივერსიტეტი თუ ვერ დავამთავრე, არც ათოთახიანი ბაითი მაქვს და არც მაყუთი ბანკში, სამაგიეროდ ღირსება გამაჩნია და შენ მე მას მილახავ!

***(ხელებს მაგიდის გადასაფარებელს ახოცავს)***

**პროფესორი \_** რომელი ღირსება, მდაბიოვ.. ნუ გავიწყდება, რომ ერთი ქუჩის მაწანწალა ძაღლი იყავი და ადამიანად გაქციე!

**შარიკოვი \_** მაგაშია საქმე.. ვინ დაგავალა, გთხოვა ვინმემ, იკითხე ჩემი აზრი?! სიმართლე თუ გინდა, შენ ჩემზე იძალადე: დამიჭირე, ნარკოტიკებით გამაბრუე, საოპერაციო მაგიდაზე დამაგდე და თავის ქალა ამხადე.. აი, შრამი დღემდე დამრჩა.. ეტყობა, მართალია შენზე, რასაც წერენ..

***(ჯიბიდან დაკეცილ გაზეთს იღებს და პროფესორს სახეზე აფარებს)***

შენ ჩემისთანა ობლებზე ნადირობ, ორგანოებს აცლი და უცხოეთში ჩვენს მტრებს უგზავნი!

***(მიწაზე ვარდება, აქეთ-იქით კოტრიალობს და ყეფს)***

**პროფესორი \_** შეწყვიტე.. ახლავე შეწყვიტე!

***(შარიკოვი ფეხზე ეცემა და კბენს)***

მომშორდი.. მომშორდი, არანორმალურო!

**შარიკოვი *(მხიარულად) \_*** შეგეშინდა, ბებერო.. ჯერ სადა ხარ.. პოლიტ-ბიუროში გიჩივლებ და კონსტიტუციაზე დავიფიცებ, რომ ის დასახიჩრებული ბავშვები ჩემი თვალით ვნახე.. ჰო, ჰო, ვისაც საჭიროა, ყველაფერს ჩავუკაკლავ..იქ ზევით კი კარგად იციან, შენნაირ გაზულუქებულ ექსპლუატატორს, ჩემისთანა პატიოსან პროლეტარს რომ ჩაგრავს, როგორ მოუგრიხონ კისერი!

***(უკანასკნელად შეუყეფს და მუსიკის ფონზე ბუქნაობს)***

**პროფესორი *(გულზე ხელს წაივლებს და მძიმედ სუნთქავს)* \_** ვისჯები.. ჰო, ჰო, ვისჯები.. არადა, ზინა თავიდანვე მაფრთხილებდა.. ჰაჰ, ეძახე ახლა შენ ამ გოგოს ტეტია და გაუნათლებელი, ჩემზე ჭკვიანი კი აღმოჩნდა..

***(სცენას ტოვებს)***

**11.**

***(როგორც კი პროფესორს გაიგულებს, შარიკოვი ოთახში ნაირ-ნაირ ფოტოებს მალავს)***

**შარიკოვი \_** დამაცადე, მე შენ გაჩვენებ სეირს.. ამ ფოტოებს რომ აღმოგიჩენენ, მიდი და ამტკიცე, რომ მამა აბრამის ბატკანი ხარ!

***(ტელეფონთან მირბის და რეკავს)***

ალო, ამხანაგო შვონგერ, პროფესორის სახლში, როგორც იქნა, კომპრომანტებს მივაგენი.. ასე რომ, გელით.. ჰო, ჰო,სასწრაფოდ ბრიგადა გამოაგზავნეთ დაა...

***(უჯრიდან ფულის დასტა ამოაქვს და წინდაში იდებს)***

გენიოსი ვარ, ნამდვილი გენიოსი.. არა რა, ძაღლის ტვინი სულ სხვანაირად ჭრის!

**ლიზა \_** უკაცრავად..

**შარიკოვი *(დაბნეულად) \_*** ო,ლიზა?!

**ლიზა \_** უკაცრავად, ვიცნობთ ერთმანეთს?!

**შარიკოვი *\_*** არა, აბა საიდან?!

***(წვივს იზელს)***

ეს ოხერი ტრამვა, ამინდი შეიცვლება და ეგრევე თავს მახსენებს..

**ლიზა *(თანაგრძნობით)* \_** მესმის, მოტეხილობამ ასე იცის ხოლმე..

**შარიკოვი *(კოჭლობით ქალს უახლოვდება) \_*** არა, ვერ მიმიხვდით, არავითარი მოტეხილობა.. უბრალოდ რუსეთ-იაპონიის ომში მტერბმა წელიწადზე მეტი უძირო ორმოში მაყურყუტეს.. ყინვა, შიმშილი, წყურვილი, აუტანელი ნესტი.. ჰოდა, წყეულმა რევმტიზმაც აღარ დააყოვნა..

**ლიზა \_** ვწუხვარ..

**შარიკოვი \_** აი მე კი, არა: წამების ყოველი წუთი ასმაგად ვაზღვევინე იმ ველურებს.. შანსი ჩამივარდა თუ არა, ერთ-ერთ მათგანს ყელში კბილებით ვწვდი, არტერიიდან სისხლი გამოვწუწნე, შემდეგ შაშხანა ხელიდან გამოვტაცე და დანარჩენები მიწაზე მივაწვინე..

**ლიზა \_** ოჰ..

**შარიკოვი \_** მეტიც, მათი უფროსი, რომელიც მანჯურიის ფრონტის სადესანტო დანიშნულების დივიზიის მეთაური აღმოჩნდა..

**ლიზა \_** რას ამბობთ?!

**შარიკოვი \_** მისივე კიმანოთი გავკოჭე, ზურგზე მოვიგდე და ჩვენების შტაბამდე მთელი 40 კილომეტრი კარტოფილით სავსე ტომარასავით ვათრიე..

**ლიზა \_** ღმერთო!

**შარიკოვი \_** თუმცა, წვალება დამიფასდა.. ვერც კი წარმოიდგენთ, რა ამბები დაფქვა იმ ვიწრო თვალება მაიმუნმა..

**ლიზა \_** რა ამბები?!

**შარიკოვი \_** მიღებული ინფორმაციის წყალობით, 5 მოზრდილი სოფელი გადარჩა გადაბუგვას..

**ლიზა \_** კიდევ კარგი!

**შარიკოვი \_** ნუუ, რისთვისაც წმინდა გიორგის ჯვარი და პოლკოვნიკის წოდება მომანიჭეს..

**ლიზა \_** და სრულიად დამსახურებულად.. თქვენ ხომ გმირობა.. დიახ, დიახ.. ნამდვილი გმირობა გამოიჩინეთ..

**შარიკოვი \_** ოჰჰ, რას ბრძანებთ, რას, ჩემოო?

**ლიზა \_** ლიზა..

***(რევერანსში უჯდება)***

ლიზა პრეობრაჟენსკი.. ამ ბინისა და კლინიკის მეპატრონის ძმის შვილი..

**შარიკოვი \_** სასიამოვნოა..

***(დაუჩოქებს და ხელზე ემთხვევა)***

უაღრესად სასიამოვნო.. მითუმეტეს, რომ მე სწორედ თქვენი სახელოვანი ბიძის წყალობით მიდგას პირში სული..

***(სკამს მიურბენინებს)***

**ლიზა \_** მართლაა?

**შარიკოვი *(მაგიდიდან ვაშლს იღებს და ხმაურით კბეჩს) \_*** არ დაიჯერებთ, მაგრამ რამდენიმე თვის წინ ქუჩაში საშინელ სცენას გადავაწყდი..

***(ვაშლის ხრატუნით)***

ვიღაც თეთრგვარდიელის ფორმაში გამოწყობილ მანიაკს 10 წლის გოგონა კუთხეში მიემწყვდია და მის გაუპატიურებას ცდილობდა..

**ლიზა \_** რას ამბობთ?!

**შარიკოვი \_** საწყალი ბავშვი.. კიოდა.. ტიროდა.. ხელ-ფეხს იქნევდა.. იგერიებდა.. ეხვეწებოდა.. ერთი სიტყვით, სრულ ისტერიკაში იყო..

***(ფლიაგას პირზე იყუდებს და არაყს ხუხავს)***

**ლიზა \_** და თქვეენ?

**შარიკოვი \_** მე.. მე რა უნდა მექნა?!

**ლიზა \_** როგორ?!

***(სახელოს დაყნოსავს)***

იარაღი თან არ მქონდა..

**ლიზა \_** ოჰ..

**შარიკოვი \_**  ამიტომაც იმ ვერზილას პირდაპირ ფეხებში შევუვარდი..

**ლიზა \_** მერე?

**შარიკოვი \_** წავაქციე.. ზევიდან მოვახტი.. და ის ოყო უნდა გამეგუდა, რომ..

**ლიზა \_**  რომ..

**შარიკოვი \_** დანის ამოღება მოასწრო და პირდაპირ შუბლზე დამისვა..

***(იხრება და ქალს შრამს უჩვენებს)***

აი!

**ლიზა \_** რა საშინელებაა..

***(შარიკოვს ხელებზე წვდება)***

მითხარით.. მომიყევით, როგორ გადარჩით..

**შარიკოვი \_** გონი დავკარგე და ჰოსპიტალში როგორ მოვხვდი აღარ მახსოვს.. როგორც ექიმებმა მითხრეს, საოპერაციო მაგიდაზე გული გამიჩერდა.. მთელი 7 წუთი ვეგდე მკვდარი და რომ არა ბიძათქვენის ოსტატობა, შეუპოვრობა და ოქროს ხელები ნამდვლად წერილს წავიღებდ.. მაგრაამ.. როგორც ხედავთ..

**ლიზა *\_*** რა ბედნიერებაა.. რა ბედნიერება, რომ გაგიმართლათ..

***(წამოხტება და გადაეხვევა)***

მადლობა უფალს, რომ გადარჩით..

**23.**

***(შემოდის ბორმენტალი)***

**ბორმენტალი *(გაოცებით) \_*** ლიზა?!

**ლიზა \_** ივან!

***(შარიკოვს გამოეცლება და ბორმენტალს ეხვევა)***

როგორ მომენატრე.. როგორ მომენატრე, საყვარელო.. უშენოდ ეს თვეები უსაშველოდ გამეწელა!

**ბორმენტალი *(ლიზას გვერდზე გაწევს და შარიკოვსა ეჭვით ათვალიერებს; ცივად)*\_** კი მაგრამ, როგორ.. რანაირად.. აქ..

***(ლიზას)***

აქ..საიდან გაჩნდი?

**ლიზა *(ლოყაზე კოცნის; მხიარულად)*\_**გამოცდები ვადაზე ადრე ჩავაბარე.. სხვათაშორის ფრიადებზე.. ჰოდა, სექტემბრამდე ჩიტივით თავისუფალი ვარ..თან, არ დაგიმალავ და, ამას წინად ზინასგანუცნაური გზავნილი მივიღე.. მწერდა, ბიძაშენი ვერაა კარგად.. მგონი, გულს უჩივის და გვიმალავსო.. ჰოდაა, შემეშინდა...

***(ხელს ჩაკიდებს და ჩემოდანთან მიყავს)***

თუ შეიძლება, მაგიდაზე შემოდე რაა!

**ივანი *(ადგილიდან არ იძვრის)*\_** წერილი.. ზინასგან.. და დარწმუნებული ხარ, რომპროფესორს გულისხმობდა?

**ლიზა \_** რა თქმა უნდა,მე სხვა ბიძა არ მყავს, სულელო..

***(თმებს უჩეჩავს)***

**ივანი \_** ჰო მაგრამ, ფილიპ ფილიპოვიჩის მდგომარეობა ჩემზე უკეთ ვინ იცის..კი ბატონო, როგორც ყველა ნორმალური ადამიანი, ხანდახან ისიც ზომაზე მეტად ღელავს..განსაკუთრებით, როცა ზოგ-ზოგიერთებინერვებს უშლიან.. მაგრამ გული?

**ლიზა \_** მესმის.. მესმის, რომ პანიკას ავყევი დასაქმე არც ისე ცუდადაა..ჩვენი ზინა ემოციური პიროვნებაა და ხანდახან რაღაცეებსაჭარბებს.. მაგრამ, მერწმუნე, როცა სახლიდან ასე შორსა ხარ, ყველაფერი მუქ ფერებში გეჩვენება..

***(ლიყაზე კოცნის)***

რას გაშეშებულხარ.. გაიღიმე.. მითხარი, რომ გაგიხარდა ჩემი დანახვა..

***(ჩემოდანს წვდება)***

მე შენ ისეთი საჩუქრები ჩამოგიტანეე..

**შარიკოვი*\_*** ნება მიბოძეთ, ქალბატონო..მე აქ რისთვის ვარ?!

***(ჩემოდანს წვდება და მაგიდაზე შემოდებს)***

გავხსნა?

**ლიზა \_** თუ არ შეწუხდებით..

**შარიკოვი \_** რა შეწუხებაა.. პირიქით, მზად ვარ თქვენნაირ მზეთუნახავს სიცოცხლის ბოლომდე უანგაროდ ვემსახურო..

**ივანი*(შარიკოვს)* \_** ეი, შენ..

**ლიზა*(საყვედურით)* \_**  ივან!

***(შარიკოვს)***

მადლობ, ძვირფასო..

**შარიკოვი *(ღიმილით) \_***  არაფრის, გეთაყვა..

**ივანი \_** შენ.. ჰო, შენ.. გეყურებააა?!

**ლიზა \_** ღმერთო ჩემო, რა გჭირს?

***(შარიკოვს)***

უკაცრავად, არ ვიცი რა ბზიკმა უკბინა..

**შარიკოვი \_** არა უშავს.. არა უშავს.. ნუ მიაქცევთ ყურადღებას.. ეტყობა, დილიდან მარცხენა ფეხზე ადგა..

***(ლიზას ხელზე კოცნის; ივანს)***

არა, ივანუშკა?!

**ივანი \_** ამას უყურე ერთი..

***(მუშტს გაუქანებს და ცხვირში სთავაზობს)***

**ლიზა \_**  გაგიჟდი?!

***(შარიკოვს მივარდება და წამოაყენებს)***

აი ინებეთ..

***(ცხვირსახოცს უწვდის)***

და სისხლი მოიწმინდეთ..

**შარიკოვი*(ღიმილით) \_*** არაფერია.. არაფერი.. გადამივლის..

**ლიზა  *\_*** როგორ თუ არაფერი..

***(ივანს)***

გონს მოეგე, სტუმარს ასე მხოლოდ ველურები ექცევიან..

**ივანი \_** სტუმარი, როგორ არა.. იცი მაინცაა, ვის ელაპარაკები?!

**ლიზა*(შარიკოვს წყალს მიურბენინებს) \_*** რა თქმა უნდა ვიცი.. მანჯურიის ომის მონაწილეს და სამშობლოს ერთგულ ჯარისკაცს.. ბედნიერებაა, ჩვენს ქვეყანაში ასეთი გმირები ჯერ კიდევ რომ არსებობენ..

**ივანი ­\_** ომის მონაწილე? ერთგული ჯარისკაცი?გმირი?

***(შარიკოვს საკინზეზე წვდება)***

ყოჩაღ, ფანტაზია, როგორც ყოველთვის, ახლაც არ გღალატობს.. მიდი, ჩამოყაჭე, კიდევ რისი მოჩმახვა მოასწარი..

**ლიზა \_** ივან, რას კადრულობ.. გამოფხიზლდი..

**შარიკოვი \_** ხელი გამიშვით, თუ შეიძლება.. არ მინდა თქვენთან კონფლიქტში შემოსვლა.. ცხოვრებამ მასწავლა, რომ ბოროტებაზე მაღლა დავდგე..

**ლიზა \_** ოქროს სიტყვებია..

**ბორმენტალი \_** ჰოდა, მაგ სიტყვებს ბურთივით პირში ჩაგთხრი და ასო-ასო გადაგაყლაპებ..

***(ახრჩობს)***

**ლიზა*(კივილით)* \_** ბიძია.. ზიანა.. რომელიმე.. სად დაიკარგეთ, ხალხნო?!

***(ოთახში ნიღბიანები შემორბიან)***

**ნიღბიანები \_** ხელები მაღლა.. ყველამ.. ყველამ.. არ გაინძრეთ..

**შარიკოვი \_** როგორც იქნა!

***(ინგა და ნატა გაკოჭილ პროფესორს და ლიზას მოათრევენ)***

**შვონგერი \_** ამათ ეძახდი, ლამაზო?

***(ორივეს ლიზას წინ აგდებს)***

აი, მოგგვარე!

***(პროფესორს პირში ჩათხრილ ნაჭერს ამოაცლის)***

**პროფესორი *(ლუღლუღით) \_*** ლი.. ლი.. ლი.. ლიზა.. ლიზა.. ლიზა.. შვილოო..

***(ტირის)***

**შვონგერი \_** ამისი საქმე წასულია..

***(პირში ისევ ნაჭერს თხრის; ზინას)***

და შენ.. შენ რას გვეტყვი, ფალავანო?!

***(პირიდან ნაჭერს აცლის)***

**ზინა*(ლიზას)* \_** თუ შეძლებ, შემინდე.. ჰო.. ჰო.. მაპატიე, რომ ის წერილი მოგწერე..

***(შარიკოვისკენ იხედება)***

ახლაღა ვხვდები, ამ უწმინდურმა ხაფანგი დამიგო და მახეში გამახვია.. არ ვიცი რატომ ან რისთვის, მაგრამ ამ ჯოჯოხეთის მაშხალას რაღაცაჩი აწყობდა, რომ შენ ლაიფციგი მიგეტოვებინა და..

**შარიკოვი \_** მოკეტე!

***(პირში ნაჭერს თხრის)***

**ლიზა *(უსუსურად) \_*** ამიხსენით.. ვინმემ მაინც ამიხსენით, დღეს ჩემს თავს რა ხდება?

**ივანი *(შარიკოვს ქეჩოში წვდება) \_*** აი ეგ ამ შენ ფსევდო-გმირს მოკითხე..

**ლიზა \_** ღმერთო ჩემო.. ღმერთო ჩემო.. ტვინი.. ტვინი მიდუღს..

***(შარიკოვს)***

თქვეენ..ამ ყველაფერთან თქვენ რაღა შუაში ხართ?

**ივანი \_** შუაში კი არა, თავშია.. თავში.. ეს ძაღლიშვილი ამ ნაგვების ძმაკაცია და დარწმუნებული ვარ, ეს ყველაფერი ერთად დაგეგმეს..

***(შარიკოვს პანღურს ურტყამს. შარიკოვი ლიზას ფეხებთან ეცემა. შვონგერი, ინგა, ნატა და ნიღბიენები იარაღს ივანს უმიზნებენ)***

**შარიკოვი \_** არ ჩაერიოთ..

***(შვონგერს პისტოლეტს ჩამოართმევს)***

ეს ჩვენი პირადი საქმეა და პასუხსაც მევე გავცემ!

***(ივანისკენ მიდის)***

დიახ ვაღიარებ, რომ ამ ყველაფერში ჩემი ხელი ურევია..

***(ლიზას)***

გაინტერესებთ, რატომ.. სანამ ბიძათქვენთან ვმკურნალობდი, თვალში ერთი უცნაური ფაქტი მომხვდა.. ყოველ ორშაბათს დილის საათებში კლინიკის წინ მომცრო ავტობუსი ჩერდებოდა, საიდანაც ვიღაც საეჭვო გარეგნობის ტიპებს საკაცეებით ბავშვები გადმოყავდათ და პირდაპირ საოპერაციოსკენ მიაქანებდნენ..

**ივანი \_** რას როშავ?!

**შარიკოვი \_** იმას, რომ რამდენიმე საათის შემდეგ საოპერაციოს კარი იხსნებოდა და იქიდან ან შენ, ან ზინა გამოდიოდით.. ხელში ქილით.. რომელსაც ზევიდან გაუმჭვირვალე ქსოვილი ეფარა..

**ივანი \_** და მერე.. სად ხედავ, იდიოტო, აქ დანაშაულს?!

**შარიკოვი \_** ერთხელაც ზინას ის ქილა შემთხვევით ხელიდან გაუვარდა და..

***(ლიზას)***

იატაკზე იცით რა დაეცა?

**ლიზა*(შიშით) \_***  რა?

**შარიკოვი \_** არც მეტი, არც ნაკლები \_ ბავშვის ჯერაც ცოცხლად მფეთქვი გული..

**ლიზა *(ჩურჩულით) \_*** შეუძლებელია..

**ივანი *(ლიზას) \_*** აი ხედავ, ყველაფერზე წამსვლელია ეს უნამუსო?!

**შარიკოვი \_** არა.. არა.. სწორად გამიგეთ.. ბიძათქვენის პატიოსნებაში არც მე მეპარება ეჭვი.. ის ხომ სახელოვანი მეცნიერია.. თანაც პირდაპირ ბელადის პროტეჟე.. აი ამ ვაჟბატონის და ზინასი კი რა მოგახსენოთ.. აბა დაფიქრდით, ეს მუქთახორები პროფესორის ბინაში ისე ცხოვრობენ, რომ ქირას არ იხდიან.. საჭმელ-სასმელსაც უფასოდ მიირთმევენ.. და მეტიც, მგონი, ერთმანეთს უთბობენ ლოგინს.. ღამ-ღამობით მათი საძინებლებიდან ისეთი ოხვრა-კვნესა გამოდის, როომ..

**ივანი *(მისკენ იქაჩება) \_*** მოგკლავ!

***(ინგა და ნატა აკავებენ)***

**შარიკოვი \_** ამიტომაც, სულზე უტკბესო, მე ჩემი სამოქალაქო ვალი პირნათლად მოვიხადე.. უსაფრთხოების ორგანოებს დავუკავშირდი და საქმის კურსში ჩავაყენე.. ესაა და ეს!

**შვონგერი *(ღიმილით) \_***  და ჩვენც, მყისიერად ადგილზე გავჩნდით, რათა დანაშაულის მამტკიცებელი მასალები აღმოვაჩინოთ და ამოვიღოთ!

**ლიზა \_** ეტყობა, მძინავს და კოშმარულ სიზმარს ვხედავ..

**ივანი \_** და ამის მიზეზი ეს დამპალია..

***(შარიკოვისკენ იშვერს ხელს)***

**შვონგერი *(ნიღბიანებს) \_*** გაჩხრიკეთ!

***(ნიღბიანები ბინას თავდაყირა ატრიალებენ)***

**ლიზა *(ივანს) \_*** და შენ მათ ამის უფლებას აძლევ?!

**ივანი \_** რატომაც არა..

***(შარიკოვს)***

რასაც იპოვნით, მაგასაც ვნახავ.. აი მერე კი, სასამართლოს სასამართლოზე გახეხინებთ და ამ ვაკხანალიისთვის პასუხს მთელი სიმკაცრით მოგთხოვთ..

**შარიკოვი \_** პასუხისმგებლობას არ გავურბივარ..

***(ლიზას)***

ვოცნებობ, რომ ეს ყველაფერი მხოლოდ ჩემი ფანტაზიის ნაყოფი აღმოჩნდეს, დედოფალო..

**ივანი *(შარიკოვისკენ იქაჩება)* \_** თავს დამაბრედინებს ეს ძაღლის შვილი..

***(ნიირბიანები აკავებენ)***

**ნატა *(ინგას) \_*** მგონი, სიტუაცია ჩვენს სასარგებლოდ მუშაობს..

**ინგა \_** ჰოო, ცოტაც დააა..

**პირველი ნიღბიანი \_** არის უფროსო..

**მეორე ნიღბიანი \_** ჩემთანაც..

**მესამე ნიღბიანი \_** და ჩემთანაც..

**შვონგერი \_** ფოტოები?!

**მესამე ნიღბიანი \_** და თან სულ ბავშვების..

**შვონგერი *(შარიკოვს) \_*** აბა, გეცნობათ რომელიმე?

**შარიკოვი \_** აიეს პატარა.. ეს ბიჭი და კიდევ.. მგონი, ეს გოგო.. კი.. კი.. მისი დიდი, შიშით სავსე თვალები არასდროს დამავიწყდება.. თავს დავდებ, რომ სამივე საკუთარი თვალით მყავს ნანახი..

**შვონგერი \_** დარწმუნებული ხართ?!

**შარიკოვი \_** დიახ, შეფ..

***(ლიზას)***

სამწუხაროდ..

**ლიზა \_** როგორ არ გრცხვენიათ?!

**შვონგერი *(ნიღბიანებს \_ ივანზე)* \_** რას გაშეშებულხართ, დააკავეთ!

**ივანი \_** წადი თქვენიი..

***(ერთ-ერთ ნიღბიანს ხელიდან იარაღს გამოგლეჯს და შვონგერს უმიზნებს)***

იარაღი დაყარონ.. უბრძანე, იარაღი დაყარონ, თორემ შუბლს გაგიხვრიტავ!

**შვონგერი \_** ნუ ღელავ.. ნუ ღელავ.. ნერვები დაიოკე და სიტუაცა საღადად შეაფასე.. ჩვენ ბევრნი ვართ.. შენ კი ერთი.. ვერაფერს გახდები..

***(ნიღბიანებს ხელით ანიშნებს, რომ იარარი დაუშვან)***

**შარიკოვი *(ლიზა მიზანში ყავს აყვანილი)* \_** ჰო, გონს მოეგე.. იციდე, შეფის თავიდან ერთი ღერი თმაც არ ჩამოვარდეს, თორემ ამ შენს ლამაზ საცოლეს ტვინს გავასხმევინებ და აქაურობას წითლად შევღებავ..

**ლიზა \_** რას ამბობთ, პოლკოვნიკო?!

**შარიკოვი \_** ძალადობას ვერ ვიტან, მაგრამ ახლა გარემოება მაიძულებს, მადამ..

**ივანი *(დაბნეულად პისტოლეტს ხან შარიკოვს და ხანაც შვონგერს უმიზნებს) \_*** ლიზა.. ლიზას თავი დაანებე, ნაბიჭვარო..

**ნატა *(ინგას) \_*** იდეალური მომენტია.. მიდი.. რაღას უცდი?!

**ინგა \_** არა.. არა.. არ შემიძლია..

**შვონგერი *(ივანს) \_*** სიმშვიდე.. სიმშვიდე შეინარჩუნე.. და კარგად დაფიქრდი, ამ შენს გამოხტომას რა ბრუტალური შედეგი მოყვება..

**შარიკოვი \_** ჰო.. ჰო.. და მერე ყველაფრი შენს თავს დააბრალე..

**ლიზა \_** ნუ უსმენ.. არ დანებდე.. ესენი, ადრე თუ გვიან, ისედაც ჩაგვცხრილავენ..

**ნატა \_** შეგიძლია.. შეგიძლია-მეთქი.. ხელი.. ხელი მაღლააწიე..

***(ინგას ხელს მაღლა წევს, შარიკოვის მიმართულებით)***

ასე.. ახლა სასხლეტს თითი გამოკარი..

***(ისმის გასროლის ხმა. ლიზა მიწაზე ეცემა. პაუზა)***

**ინგა *(გაოგნებით) \_*** რა.. რა მოხდა..

**ნატა \_** წესიერად სროლაც ვერ შეძელი, ლაჩარო.. ყველაფერი წყალში ჩაგვეყარა..

**ივანი \_** მკვლელებო.. კაციჭამიებო.. ეს.. ეს რა ჩაიდინეთ.. ამ წმინდა.. უცოდველ არსებას რას ერჩოდით..

***(ლიზას წინ იჩოქებს და ტირის)***

**შარიკოვი *(ლიზას წინ იჩოქებს) \_*** ლიზა.. ლიზა.. ჩემო მარკიზა.. ჩემო პუდელო და ჩემო დობერმანო.. არ დამტოვო.. გემუდარები, არ დამტოვო..

**ივანი \_** ისუნთქე, საყვარელო.. ოდნავ მაინც თუ გიყვარვარ, ისუნთქე..

**შარიკოვი \_** გეფიცები, ასეთ დასასრულს არ ველოდი.. არ მეგონა, რომ ჩემი ავანტიურა ასე შორს წავიდოდა..

**შვონგერი \_** მოიცა, მოიცა.. რა ავანტიურაზე ლაპარაკობ?

**შარიკოვი \_** მე ხომ ყველაფერი მისი გულის მოსაგებად.. ჰო.. ჰო.. ლიზას სიყვარულისთვის ავაგორე..

***(ლიზას ხელს იღებს და ეფერება)***

შენ მე ქუჩაში მიპოვე..დამშეულ-გაყინული და ათასგვარი სენით დაავადებული გულში ჩამიკარი და საკუთარ სახლში შემიკედლე.. მე კი.. მე მართლაც ძაღლმა მადლობა რითი გადაგიხადე.. ბინძური ჭორები აგიგორე.. უცხოეთიდან მოტყუებით ჩამოგიყვანე და ბავშვების ყალბი ფოტოები მოგიყარე..

**შვონგერი \_** რას როშავ?

**შარიკოვი \_** ჰო, ყველაფერი.. ყველაფერი ჩემი მოწყობილია, გესმის.. და არ მითხრა ახლა, რომ ამას ვერ ხვდებოდი.. უბრალოდ, თვალები დახუჭე, იმიტომ რომ გაწყობდა?

**შვონგერი \_** სულ გადაირიე?!

**შვონგერი \_** ჯერ სადა ხარ.. ჩემი ლიზა თუ აღარ მეყოლება, პროკურატურაში საკუთარი ფეხით გამოვცხადდები, აღიარებით ჩვენებას მივცემ და შენ თანამზრახველად დაგასახელებ.. დაგვხვრიტონ.. დაე,დაგხვრიტონ.. ვიმსახურებთ!

**შვონგერი \_** შენ ვინ ყოფილხარ?!

**ნიღბიანი \_** შეფ..

***(ანჯღრევს)***

შეფ!

**შვონგერი \_** გამანებე თავი!

**ნიღბიანი \_** შეეფ..

**შვონგერი \_** რა ჯანდაბა გინდა?

**ნიღბინი*(ლიზასკენ იშვერს ხელს) \_*** თვალები.. თვალები გაახილა!

**შვონგერი *(ივანს) \_*** გაიწიე!

***(გვერდზე წევს, იმუხლება და ლიზას გულზე ყურს ადებს)***

ჰო, ჯერ კიდევ სუნთქავს..

***(ნიღბიანებს)***

რას გაშეშებულხართ.. მიდით, ამათ ხელები გაუხსენით!

***(ნიღბიანები ბრძანებას ასრულებენ)***

**პროფესორი \_** ლიზა.. ლიზა.. შვილოო..

**შვონგერი \_** გამოფხიზლდი.. გამოფხიზლდი..

***(პირს უღებს და შიგ არაყს ასხამს)***

ახლა ტირილის დრო არაა.. შენ კორიფე ხარ.. ნამდვილი გენია.. უბადლო მეცნიერი და ახლა ეს უნდა დაამტკიცო..

***(ინსტრუმენტებთან მიყავს და ხელში სკალპელს აჭერინებს)***

გახსოვდეს, ევოლუციის შედეგად უბრალო მაიმუნი ჰომო საპიენსად იქცა.. გონიერ არსებად, რომელიც სამყაროზე ბატონობს და რომელსაც ყველაფერი ხელეწიფება.. და შენ, ფილიპ ფილიპოვიჩ პრეობრაჟენსკის რაღა გიშლის ხელს, რომ შენივე საკუთარ ძმიშვილს პირში სული ჩაბერო და სიცოცხლე დაუბრუნო?!

**პროფესორი \_** ივან, ზინა, მეგობრებო, მომეხმარეთ.. აწიეთ და საოპერაციოში შეიყვანეთ..

**ივანი ­ \_** ჰო მაგრამ, პროფოესორო, ძალიან ბევრი სისხლი დაკარგა..

**შარიკი \_** ჩემი.. ჩემი გადაუსხით..

***(ყველანი ლიზას წევენ და კულისისკენ მიყავთ)***

**ივანი ­\_** ტყვიაც პირდაპირ თავში აქვს მოხვედრილი..

**პროფესორი \_** ჰო, ჰიპოთალამუსის არეში..

**ივანი \_** ვეჭვობ, ისევ ჰიპოფიზის გადანერგვა დაგვჭირდება და დონორს სად ვიპოვით?

**შარიკოვი \_** მე აქ არა ვარ.. დამჭერით.. დამკუწეთ.. რაც გინდა, ამომაცალეთ.. ყველაფერზე თანახმა ვარ..

***(გადიან)***

24.

***(შეთქმულების მუსიკაზე ინგა და ნატა შემოდიან, მხარზე ზურგჩანთებით)***

**ნატა \_** აბა, იშოვე გემის ბილეთები?

**ინგა \_** გაჭირვებით..

***(ბილეთებს უწვდის)***

**ნატა \_**  არგენტინა..

**ინგა \_** ვიცოდე მაინცაა, სადაა..

**ინგა \_** წესიერად რომ დაგემიზნებინა და ის დამპალი შარიკოვი დაგეგორებინა, ქვეყნის დასალიერში არ მოგვიწევდა გადახვეწა.. ახლა კი..

**ინგა \_** იქნებ, დავრჩეთ.. ცოტა ხანს დავიმალოთ და მერე..

**ნატა *(თავში ხელს არტყამს) \_***  რა მერე.. რა მერე, იდიოტო.. ჩვენზე საკავშირო ძებნაა გამოცხადებული..

**ინგა \_** ჰო მაგრამ, ამბობენ, რომ ოპერაციის დროს, იმ გოგოს რაღაც ნაწილის გადანერგვა დაჭირდა..

**ნატა \_** და?

**ინგა \_** და ეგ ნაწილი ტვინიდან შარიკოვს ამოაცალეს..

**ნატა \_** მერე?

**ინგა \_** მერე ის, რომ წესიერად ვეღარც მეტყველებს და ვერც ვეღარაფერს იხსენებს ეგ დამპალი.. ჰოდა, სასამართლოს რა ჩვენება უნდა მისცეს?!

**ინგა \_** და პროფესორი.. ბორმენტალი.. მოსამსახურე.. სპეც-რაზმის წევრები? უამრავი მოაწმეა ჩვენს წინაარმდეგ.. მეტიც, შვონგერი სადაც გვნახავს, იქვე ჩაგვმარხავს.. ასე, რომ ნახვამდის დიდო რუსეთო და სალამი შორეულო არგენტინავ..

***(მხარზე ზურგჩანთას მოიგდებს და გადის)***

**ინგა*(მიწას კოცნის)* \_** მშვიდობით, სამშობლოვ!

***(გადის)***

**25.**

***(სამოვარის მუსიკა. ზინა სუფრას შლის. პროფესორს და ბორმენტალს თავგადახვეული შარიკოვი შემოყავთ, უკან ლიზა მოსდევთ პლედით ხელში)***

**პროფესორი \_** აქეთ.. აქეთ, წამოდი, შვილო..

**შარიკოვი \_** ლი.. ლი.. ლიი..

**პროფესორი \_** ნელა.. ნელა.. ნუ ჩქარობ.. აი, ასე.. ნაბიჯ-ნაბიჯ!

***(ზინა სკამს უწევს, პროფესორი და ბორმენტალი დაჯდომაში ეხმარებიან)***

**ლიზა**\_ ახლა მუხლებზე პლედი დავიფაროთ და სიცივე ვეღარ შეგვაშინებს..

***(მუხლებზე პლედს აფარებს)***

**შარიკოვი \_** ლი.. ლი.. ლიი..

**ზინა \_** ეჰ, რა დღეშია ეს საწყალი..

***(ჩაით სავსე ფინჯანს ლიზას უწვდის, რომელიც შარიკოვს ალევინებს)***

**პროფესორი \_** ყველაფერი ღმერთის ნებაა, ზინა.. რაც გვიწერია, ვერ გავექცევით, როგორც არ უნდა ვეცადოთ..

**ივანი \_** და ამას თქვენ ამბობთ, პროფესორო?!

**პროფესორი \_** ცხოვრებამ მწარე გაკვთილი მომცა და ჭკუა მასწავლა, ივან.. მე, ჩემი უზომო ამბიციები და სულელური თვითდარწმუნება რომ არა, ეს საწყალი ასეთ დღეში არ აღმოჩნდებოდა.. ახლა კი.. ახლა.. შეხედე, აღარც ძაღლია.. არც ადამიანი და არც მცენარე.. არც კი ვიცი, მის მდგომარეობას რა ვუწოდო..

**ლიზა \_** სიყვარული.. ჰო.. ჰო.. სიყვარული, ბიძია..

**ივანი \_** რომელმაც მისიქვის გულიც კი გაათბო და გამალებით ააძგერა.. არა, შარიკ?!

**შარიკოვი \_** ლი.. ლი.. ლიზაა..

 ჩემო გულის მარკიზა..

ჩემო პუდელო და..

ჩემო დობერმანო..

ჩემო ბაღის ვარდო..

ობლად არ მიმაგდო..

***(აკანკალებულ ხელს ლიზას ფინჯანზე აუკრავს. ლიზას ჭიქა ხელიდან უვარდება. ანერვიულებული შარიკოვი ყეფს)***

**ლიზა *(ხელსახოცით პირს უმშრალებს)*\_** სუუ.. სუუ.. ძვირფასოო..

**ივანი \_** ჩვენ ყველანი შენთან ვართ და არასდროს მიგატოვებთ..

**პროფესორი \_** ჰო.. ჰო.. შენ, მე, ლიზა, ივანი და ზინა როგორმე ერთად გავუძლებთ ამ წითელი ეშმაკუნების შემოტევას და ერთად შევხვდებით უკეთეს მომავალს..მანამდე კი.. მანამდე, ვეცდებით, რომ